cyanic-selkie/wikianc huggingface dataset:
കടത്തനാട്ട്‌ ഉദയവർമത്തമ്പുരാൻ
ജനരഞ്ജിനി
ആറുവർഷത്തോളം ഈ പ്രസിദ്ധീകരണം നിലനിന്നിരുന്നതായി രേഖപ്പെടുത്തിയിട്ടുണ്ട്. ജനരഞ്ജിനീ പ്രസ്സിലെ അച്ചുകളുടെ നിലവാരം തീരെ മോശമായപ്പോൾ തമ്പുരാൻ അച്ചടി കോഴിക്കോട്ടേ സ്പെക്ടേറ്റർ പ്രസ്സിലേക്ക് മാറ്റുകയുണ്ടായി. ഭാരതമഞ്ജരീ വിവർത്തനത്തിന്റെ ഏതാനും ഭാഗങ്ങൾ ജനരഞ്ജിനീ പ്രസ്സിൽ നിന്നും മാസികാരൂപത്തിൽ പുറത്തിറക്കിയിരുന്നു.
കവനോദയം
കടത്തനാട്ട് ഉദയവർമ്മത്തമ്പുരാൻ 1893ലാണ് കവനോദയം ആരംഭിക്കുന്നത്. ജനരഞ്ജിനി പ്രസ്സിലാണ് ഇത് ആദ്യം അച്ചടിച്ചിരുന്നത്. അത്പിന്നീട് കോഴിക്കോട് സ്പെക്ടേറ്റർ പ്രസ്സിലേക്കുമാറ്റുകയുണ്ടായി. ഒന്നിടവിട്ട മാസങ്ങളിലായിരുന്നു ഇത് പ്രസിദ്ധീകരിച്ചിരുന്നത്. ആദ്യകാലങ്ങളിൽ മാസികയുടെ കവർപേജിൽ "കടത്തനാട്ടു പോർളാതിരി ഉദയവർമ്മ ഇളയതമ്പുരാന്റെ കൽപ്പനപ്രകാരം ഇരുവനാട് കെ. സി നാരായണൻ നമ്പ്യാരും കടത്തനാട്ട് കെ കൃഷ്ണവാര്യരും കൂടി പരിശോധിച്ച് ശരിപ്പെടുത്തുന്നത്" എന്ന് രേഖപ്പെടുത്താറുണ്ടായിരുന്നു. ശ്രീലോകമാതാവനുകമ്പയാ ത- ന്നാലോകനത്താൽ കവനോദയത്തെ ഈ ലോകമൊട്ടുക്കു നടത്തിട്ടേ മാലോകരാനന്ദമിയന്നിടട്ടെ എന്നശ്ലോകമാണ് കവനോദയത്തിന്റെ മുദ്രാവാക്യം. ആദ്യ ചില പതിപ്പുകളിലൊഴികെ എല്ലാ പതിപ്പിലും ഈ ശ്ലോകം കവർ പേജിൽ ചേർത്തിരുന്നു.
പ്രാചീന സാഹിത്യഗ്രന്ഥങ്ങൾ കണ്ടെടുത്തു പ്രസിദ്ധപ്പെടുത്തുന്നതിൽ കവനോദയം പ്രവർത്തകർ പ്രത്യേകം നിഷ്കർഷിച്ചിരുന്നു. മലയാളത്തിലെ അനർഘങ്ങളായ ഒട്ടനവധി ഗ്രന്ഥങ്ങൾ പുറത്തുകൊണ്ടുവന്നത് കവനോദയമാണ്. ചന്ദ്രോത്സവം, ചെല്ലൂർ മാഹാത്മ്യം ചമ്പു, ഭാരതചമ്പു, രാമായണം ചമ്പു, ദക്ഷയാഗം ചമ്പു, ഭാഷാരാമായണം ചമ്പു, ഭാഷാകർണാമൃതം, ദേവീമാഹാത്മ്യം, ഉത്സവവർണ്ണനം തുടങ്ങിയവ ഉദാഹരണങ്ങൾ. മലയാളത്തിലെ ആദ്യ സന്ദേശകാവ്യമായ ഭൃംഗസന്ദേശവും കവനോദയത്തിലാണ് പ്രസിദ്ധീകരിച്ചത്.
സാരോദയം
വാർത്തകൾക്ക് പ്രാധാന്യം കൊടുത്തുകൊണ്ട് ഉദയവർമ്മത്തമ്പുരാൻ ആരംഭിച്ച പ്രസിദ്ധീകരണമാണ് സാരോദയം. കോഴിക്കോട് സ്പെക്ടേറ്റർ പ്രസ്സിൽ നിന്നാണ് ഇത് അച്ചടിച്ചിരുന്നത്. നീലഞ്ചേരി ശങ്കരൻ നായർ ആയിരുന്നു ഇതിന്റെ പ്രസാധകൻ. കവനോദയത്തിന് സമകാലികമായിട്ടുതന്നെയാണ് സാരോദയവും പുറത്തിറങ്ങിയിരുന്നത്. ഉദയവർമ്മയുടെ മരണത്തിൽ അനുശോചിച്ചുകൊണ്ട് കൊട്ടാരത്തിൽ ശങ്കുണ്ണി എഴുതിയ ശ്ലോകങ്ങളിൽ സാരോദയത്തിന്റെ ഭാവിയെക്കുറിച്ച് അദ്ദേഹം ഇങ്ങനെ ആശങ്കപ്പെടുന്നു. 'സാരോദയമേ! നിന്നുടെ സാരോദയവും നിനയ്ക്കിലിനിയെന്തോ! ധീരോദയവർമ്മാ നിൻ സാരോദയസത്തരാസ്തമായല്ലോ'
കൃതികൾ
സംസ്കൃതത്തിലും മലയാളത്തിലുമുള്ള മൗലിക കൃതികൾ, സംസ്കൃത കൃതികളുടെ വിവർത്തനങ്ങൾ എന്നിവയുൾപ്പെടെ പതിനൊന്ന് കൃതികൾ ഉദയവർമ്മത്തമ്പുരാൻ രചിച്ചിട്ടുണ്ട്. ഇതുകൂടാതെ വിവിധ പത്ര മാസികകളിൽ അദ്ദേഹമെഴുതിയ ലേഖനങ്ങളും കവിതകളും മുക്തകങ്ങളും മംഗളാശംസകളും പുസ്തകാഭിപ്രായങ്ങളും ഒട്ടനവധിയാണ്. ഇവയൊന്നും ഇതുവരെ എവിടെയും സമാഹരിക്കപ്പെട്ടിട്ടില്ല. മലയാളമനോരമ, കവനോദയം, ജനരഞ്ജിനി, ഭാഷാപോഷിണി, ലക്ഷ്മീഭായ് തുടങ്ങിയവയിലായിരുന്നു അദ്ദേഹം ഏറെയും എഴുതിയിരുന്നത്. കൂടാതെ കവനോദയം പ്രസിദ്ധീകരിച്ച മിക്ക കൃതികളുടെയും അവതാരികയും അദ്ദേഹമാണ് എഴുതിയത് എന്നും അനുമാനിക്കപ്പെടുന്നു. പുസ്തകരൂപത്തിൽ പ്രസിദ്ധീകരിച്ച ഉദയവർമ്മയുടെ കൃതികൾ
സാമൂഹ്യസേവനങ്ങൾ
സ്ത്രീവിദ്യാഭ്യാസം, ഇംഗ്ലീഷ് വിദ്യാഭ്യാസം, ദേശീയപ്രസ്ഥാനം തുടങ്ങിയ ഇടങ്ങളിലും ഉദയവർമ്മത്തമ്പുരാൻ തന്റേതായ ഇടപെടലുകൾ നടത്തിയിരുന്നു. വിദ്യാഭ്യാസം ജാതിനിരപേക്ഷമായിരിക്കണം എന്നായിരുന്നു അദ്ദേഹത്തിന്റെ കാഴ്ചപ്പാട്. താഴ്ന്നജാതിക്കാർക്കും പ്രവേശനമനുവദിക്കുന്ന ഒരു ഇംഗ്ലീഷ് വിദ്യാലയം അദ്ദേഹം 1896ൽ പുറമേരിയിൽ സ്ഥാപിച്ചു. ഇംഗ്ലീഷ് വിദ്യാഭ്യാസം സാധാരണക്കാരിലെത്തിക്കാൻ വേണ്ടി അദ്ദേഹം ആരംഭിച്ച ആ പ്രൈമറി സ്കൂളാണ് ഇന്നത്തെ കടത്തനാട്ട് രാജാസ് ഹയർസെക്കന്ററി സ്കൂൾ. വിവേകോദയം മാസികയിൽ ഉദയവർമ്മരജയെ അനുസ്മരിച്ചുകൊണ്ട് കുമാരനാശാൻ എഴുതിയ ലേഖനത്തിൽ അദ്ദേഹത്തിന്റെ സാമൂഹ്യസേവനങ്ങളെപ്പറ്റി ഇപ്രകാരം രേഖപ്പെടുത്തിയിരിക്കുന്നു:'വിദ്യാപ്രചരണ വിഷയത്തിൽ ഇദ്ദേഹം ചെയ്തിട്ടുള്ള ശ്രമങ്ങൾ അനവധിയാകുന്നു. ഈ കൂട്ടത്തിൽ അപ്രധാനമല്ലാത്ത ഒന്നാണ് കടത്തനാട്ടു രാജകുമാരന്മാർക്കുവേണ്ടി ഇദ്ദേഹം ഒരു ഹൈസ്കൂൾ സ്ഥാപിച്ചത്. രാജകുമാരന്മാർക്ക് എന്നു പറഞ്ഞതുകൊണ്ട് സാമൂറിൻ കോളേജിനെപ്പോലെ ഇത് ഒരു ഇടുങ്ങിയ നോട്ടത്തോടുകൂടി സ്ഥാപിച്ചിട്ടുള്ളതാണെന്ന് വായനക്കാർ തെറ്റിദ്ധരിക്കരുത്. ഈ കടത്തനാട്ടു വിദ്യാശാലയിൽ രാജകുമാരന്മാരോടൊന്നിച്ച് തീയർക്ക് ഇരുന്നു പഠിക്കാം.'
അവലംബങ്ങൾ
വർഗ്ഗം:1867-ൽ ജനിച്ചവർ വർഗ്ഗം:1906-ൽ മരിച്ചവർ വർഗ്ഗം:ജൂലൈ 17-ന് ജനിച്ചവർ വർഗ്ഗം:സെപ്റ്റംബർ 9-ന് മരിച്ചവർ
ലീ സങ്-ക്യുങ്
വർഗ്ഗം:ദക്ഷിണ കൊറിയൻ നടിമാർ വർഗ്ഗം:ദക്ഷിണ കൊറിയൻ ടെലിവിഷൻ നടിമാർ
ഫിലിപ്സ് കളക്ഷൻ
ഫിലിപ്സ് കളക്ഷൻ 1921 ൽ ഡൺകൺ ഫിലിപ്സു്, മാർജോരി ആക്കർ ഫിലിപ്സു് എന്നിവർ ചേർന്ന് ഫിലിപ്സ് മെമ്മോറിയൽ ഗാലറിയായി സ്ഥാപിച്ചതും വാഷിങ്ടൺ ടി.സി.യുടെ അയൽപ്രദേശമായ ഡുപോണ്ട് സർക്കിളിൽ സ്ഥിതിചെയ്യുന്നതുമായ ഒരു ആർട്ട് മ്യൂസിയമാണ്. ഒരു പ്രമുഖ ബാങ്കറും ജോൺസ് ആന്റ് ലോഗ്ലിൻ സ്റ്റീൽ കമ്പനി യുടെ സഹസ്ഥാപകനുമായിരുന്ന ജെയിംസ് എച്ച് എച്ച്. ലോഗ്ലിന്റെ പൗത്രനായിരുന്നു ഫിലിപ്സ്.
ശേഖരത്തിൽ പ്രതിനിധാനം ചെയ്യപ്പെടുന്ന കലാകാരന്മാരിൽ പിയറി-അഗെറ്റ് റെനോയ്ർ, ഗുസ്താവ് കോർബറ്റ്, എൽ ഗ്രെക്കോ, വിൻസന്റ് വാൻഗോഗ്, ഹെൻരി മാറ്റിസ്, ക്ലോഡ് മോനെറ്റ്, പാബ്ലോ പിക്കാസോ, ജോർജസ് ബ്രാക്ക്വേ, പിയറി ബോനാർഡ്, പോൾ ക്ലീ, ആർതർ ഡൗ, വിൻസ്ലോ ഹോമർ, ജെയിംസ് മക്നീൽ വിസ്ലർ, ജേക്കബ് ലോറൻസ്, അഗസ്റ്റസ് വിൻസെന്റ് ടാക്ക്, ജോർജിയ ഒ'കീഫ്ഫേ, കാരെൽ അപ്പെൽ, ജോവാൻ മിറോ, മാർക്ക് റോത്ത്കോ, ബെർണിസ് അബോട്ട് എന്നിവർ ഉൾപ്പെടുന്നു.
അവലംബം
വർഗ്ഗം:അമേരിക്കയിലെ മ്യൂസിയങ്ങൾ
മലായാളം ഭാഷാപഴക്കം
കേരളം ലക്ഷദ്വീപ് മയ്യഴി തുടങ്ങിയ നാടുകളിൽ നിലനിൽക്കുന്ന എഴുത്ത് സംസാര ഭാഷകളാണ് മലയാളം. എഴുത്തുകളുടെയും പുസ്തകങ്ങളുടെയും സാഹിത്യത്തിന്റയും ലിഖിതങ്ങളുടെയും അക്ഷരമാലയുടെയും അടിസ്ഥാനത്തിൽ മലയാളം ഭാഷക്കും കേരളത്തിനും എത്രയേറെ ആണ്ടുകൾ നീണ്ട പഴക്കം ഉണ്ടെന്ന് നിരൂപിക്കാൻ മലയാളം ഭാഷാപഴക്കം എന്ന താളിലൂടെ സഹിതം പരിശ്രമിക്കുന്നു.
=പുതിയത് എഴുതുക= =4ആം നൂറ്റാണ്ടിൽ=
ഇടക്കൽ ലിഖിതം
വയനാടിലെ ഇടക്കൽ എന്ന സ്ഥലത്തിൽ സ്ഥിതി ചെയ്യുന്ന ഗുഹകളിൽ നിന്നും കണ്ടെടുത്ത എഴുത്തു ലൈഖിതങ്ങളാണ് ഇടക്കൽ ലിഖിതങ്ങൾ.
ഈ പഴമ
2012ആം ആണ്ടിൽ നടത്തിയ ഒരു പര്യവേഷണത്തിലൂടെ വയനാട്ടിലെ എടയ്ക്കൽ അഥവാ ഇടയ്ക്കൽ ഗുഹയിൽ നിന്നും കണ്ടെത്തിയ ശിലാലിഖിതങ്ങളിൽ നിന്ന് 4ആം നൂറ്റാണ്ടിൽ എഴുതപ്പെട്ടത് എന്ന് കരുതപ്പെടുന്ന  ഈ പഴമ  എന്ന് വായിക്കതക്ക വിതമുള്ള ഒരു ബ്രഹ്മിലിപി എഴുത്ത് കണ്ടെത്തുക ഉണ്ടായി. മലയാള ഭാഷക്ക് ശ്രേഷ്ഠഭാഷാ പദവി നൽകപ്പെടുന്നതിൽ ഈ എഴുത്തിനും നിർണായകമായ പങ്കുണ്ടായിരുന്നു.
വ്യാകരണത്തിന്റ അടിസ്ഥാനത്തിൽ ആയിരുന്നു ഇപ്പോഴത്തെ തമിഴ് ഭാഷയും അവകാശം ഉന്നയിച്ച ഈ ലിഖിതം മലയാളം ഭാഷക്ക് അവകാശപ്പെട്ടത് ആണെന്ന് തെളിയിക്കപ്പെട്ടത്. ഈ പഴമ എന്ന വക്കിലെ ഈ എന്ന വാക്ക് മലയാളം ഭാഷയിലെ പ്രത്യേയം ആണ്, തമിഴിൽ ഇന്ത എന്ന വാക്കാണ് പകരം ഉപയോഗിക്കുന്നത്. തമിഴ് വ്യാകരണ പ്രകാരം ഇന്ത പഴമൈ എന്നായിരുന്നു എഴുതപ്പെടേണ്ടി ഇരുന്നത്. ഈ പഴമ എന്ന് തന്നെ എഴുതപ്പെട്ടിരുന്നതിനാൽ തമിഴിന്റ അവകാശവാദം അവിടെ പൊളിച്ചെഴുതപ്പെട്ടു. നിലവിലെ മലയാളം ഭാഷയുടെ ഏറ്റവും പഴക്കം ചെന്ന ശിലാലിഖിതം ഇത് തന്നെയാണ്. 6000 വർഷത്തോളം പഴക്കം ചെന്ന ഹാരപ്പൻ ലിഖിതങ്ങളോട് സാമ്യവും അതിലേറെ പഴക്കവുമുള്ള മഹാശിലായുഗചിത്രങ്ങളും അനേകം പടംവരകളും ഈ ഗുഹയിൽ നിന്നും കണ്ടുകിട്ടിയിട്ടുണ്ട്.
ശ്രീ വഴുമി
എടക്കൽ ഗുഹയിൽ നിന്നും കണ്ടെടുത്ത ഒരു ലിഖിതം വഴുമി എന്ന് വായിക്കുന്നു എന്ന് അഭിപ്രായപ്പെടുന്നുണ്ട്. ബ്രഹ്മി എന്നതിന്റ തമിഴ് ഉച്ചാരണം ആണ് വഴുമി എന്ന് പറയപ്പെടുന്നു. ഇതിൽ ഴ എന്ന അക്ഷരവും ഴു എന്ന കൂട്ടെഴുത്തും പഴയ മലയാളം ലിപിയിൽ അക്ഷരത്തിനോട് ചേർത്ത് ഉകാര കുനിപ്പ് ഇടുന്ന രീതിയിൽ ആണ് 'ഴു' എന്ന അക്ഷരം എഴുതിയിരിക്കുന്നത് ആയതിനാൽ തന്നെ ഇത് മലയാളം ആണ് എന്ന് പറയാൻ സാധിക്കും. മ എന്ന അക്ഷരത്തിന്റ എഴുത്തും വാഴപ്പള്ളി ശാസനത്തിൽ കാണുന്ന അതേ മാതൃകയിലെ എഴുത്ത് രീതിയിൽ തന്നെ ആണ് കാണുന്നത് തമിഴിലെ മ എന്നത് 'ഥ' സമാനമായ അകൃതിയിൽ ആയതിനാൽ എന്തുകൊണ്ടും ഇത് മലയാളം എഴുത്ത് തന്നെ ആണ് എന്ന് മനസിലാക്കാൻ സാധിക്കുന്നതാണ്. =9ആം നൂറ്റാണ്ടിൽ= കേരളത്തിൽ നിന്നു കണ്ടു കിട്ടിയിട്ടുള്ളതിൽ വെച്ച് പഴയ ലിഖിതമാണ് വാഴപ്പള്ളി ശാസനം. എ. ഡി 832-ൽ ആണ് വാഴപ്പള്ളി ശാസനം എഴുതപ്പെട്ടത് എന്നു കണക്കാക്കിയിരിക്കുന്നു. 300px|ലഘുചിത്രം|വാഴപ്പള്ളി ലിഖിതം
നമശ്ശിവായ ശ്രീ രാജാധിരാജ പരമേശ്വരഭട്ടാരക രാജശേഖരവേദർക്കു ച്ചെല്ലാനിന്റെ യാണ്ടു വന്നിരണ്ട് അവ്വാണ്ടു തിരുവാറ്റുവായ് പതിനെട്ടുനാട്ടാരും വാഴൈപ്പള്ളി ഊരാരുംകൂടി രാജശേഖരദേവർ ത്രികൈക്കീഴു വൈതു ചെയ്ത കച്ചം.
വാഴപ്പള്ളി ശാസനത്തിലെ ചിലവരികൾ മുകളിൽ കൊടുത്തിരിക്കുന്നു.
=11ആം നൂറ്റാണ്ടിൽ=
മൂഷികവംശം-1012
അതുലൻ എന്ന കേരളീയകവി '''ക്രി.വ. പന്ത്രണ്ടാം ശതകത്തിൽ''' രചിച്ച പതിനഞ്ചു സർഗ്ഗങ്ങളുള്ള സംസ്കൃതമഹാകാവ്യമാണ്‌ മൂഷികവംശം. ഏഴിമല ആസ്ഥാനമാക്കി ഭരിച്ച മൂഷികരാജവംശത്തെക്കുറിച്ചാണ് ഇതിൽ വിവരിക്കുന്നത്.
പതിനൊന്നാം നൂറ്റാണ്ടിലെ ചോള ഭരണാധികാരി രാജേന്ദ്ര ഒന്നാമന്റെ സമകാലികനെന്ന് അനുമാനിക്കപ്പെടുന്ന മൂഷിക ഭരണാധികാരി ശ്രീകണ്ഠന്റെ ഭരണകാലത്താണ് മൂഷിക-വംശം രചിക്കപ്പെട്ടതെന്ന് വിശ്വസിക്കപ്പെടുന്നു. ഈ വിശ്വാസം ശരിയാണെങ്കിൽ, കൽഹണന്റെ രാജതരംഗിണിക്ക് ഏതാനും പതിറ്റാണ്ടുകൾക്ക് മുമ്പ് അറിയപ്പെടുന്ന ചരിത്രപരമായ സംസ്‌കൃത മഹാകാവ്യമാണ് മൂഷികവംശം.
രാമചരിതം
പാട്ടുപ്രസ്ഥാനത്തിലെ ഏറെ പ്രാചീനമായ ഒരു കൃതിയാണ്‌ രാമചരിതം. രാമായണം യുദ്ധകാണ്ഡത്തെ അടിസ്ഥാനമാക്കിയാണ്‌ രാമചരിതം എഴുതിയിട്ടുള്ളത്. കണ്ടെടുക്കപ്പെട്ടതിൽ മലയാളഭാഷയിലെ ആദ്യത്തെ കൃതിയായി ഇതിനെ വിലയിരുത്തപ്പെടുന്നു. ‍
രാമചരിതകർത്താവ് ഒരു ചീരാമകവി ആണെന്ന് ഗ്രന്ഥാവസാനത്തിൽ സൂചിപ്പിക്കുന്നുണ്ട്. ചീരാമൻ എന്നത് ശ്രീരാമൻ എന്ന പദത്തിന്റെ തദ്ഭവമാണെന്നും അദ്ദേഹം ക്രി.പി. 1195 മുതൽ 1208 വരെ തിരുവിതാംകൂർ ഭരിച്ച മണികണ്ഠ ബിരുദാലങ്കൃതനായ ശ്രീ. വീരരാമവർമ്മാവാണെന്നുമാണ് ഉള്ളൂരിന്റെ അഭിപ്രായം.
=14ആം നൂറ്റാണ്ടിൽ=
ലീലാതിലകം
പാട്ട്, മണിപ്രവാളം, കേരളഭാഷ, നമ്പ്യാന്തമിഴ് എന്നിവയെപ്പറ്റിയുള്ള ആധികാരിക പരാമർശം കാണപ്പെടുന്ന ലക്ഷണ ഗ്രന്ഥമാണ് പതിനാലാം നൂറ്റാണ്ടിന്റെ ഒടുവിലായി കേരളത്തിൽ വച്ചു രചിക്കപ്പെട്ട ലീലാതിലകം എന്ന സംസ്‌കൃതഗ്രന്ഥം. മണിപ്രവാളഭാഷ, മലയാളം, മലയാളസാഹിത്യം എന്നിവയുടെ പ്രഥമ ലക്ഷണഗ്രന്ഥമാണ് ലീലാതിലകം.
മലയാളം ഭാഷയെ മറ്റൊരു ഭാഷയുടെ അടിസ്ഥാനത്തിൽ വിചിർന്തനം ചെയ്യുവാൻ ശ്രമിക്കുന്നതിന്റ പോരായിമയുണ്ടെങ്കിലും, മലയാളം ഭാഷയെക്കുറിച്ചുള്ള ലീലാതിലകകാരന്റ പ്രഥമ നിരീക്ഷണങ്ങളാണ് ഇതിലൂടെ പങ്കുവയ്ക്കുന്നത്.
=15ആം നൂറ്റാണ്ടിൽ=
കൃഷ്ണഗാഥ
മഹാവിഷ്ണുവിന്റ അവതാരങ്ങളിൽ ഒന്നായ ശ്രീകൃഷ്ണന്റെ ജീവിതം  ആവിഷ്കരിക്കുന്ന ഭക്തിപ്രധാനമായ കൃഷ്ണഗാഥ എന്ന കാവ്യം രചിച്ചത് 15ആം നൂറ്റാണ്ടിൽ വടകരയ്ക്ക് സമീപമുള്ള ചെറുശ്ശേരി ഇല്ലത്തെ ഒരു നമ്പൂതിരിയാണ് എന്ന് പരക്കെ വിശ്വസിച്ചുപോരുന്നു
ചേമത്തികേ, നല്ല പൂമരങ്ങൾക്കിന്നു സീമന്തമായതു നീയല്ലോതാൻ ഹേമന്തകാലത്തെ വാരിജം പോലെയായ് നാമന്തികേ വന്നു നിന്നതും കാൺ
കൃഷ്ണഗാഥയിലെ ചില വരികൾ മേളിൽ കൊടുത്തിരിക്കുന്നു.
=16ആം നൂറ്റാണ്ടിൽ=
എഴുത്തച്ഛൻ
ആധുനികമലയാളം ഭാഷയുടെ പിതാവ് എന്നാണ് എഴുത്തച്ഛൻ അറിയപ്പെടുന്നത്.
അദ്ധ്യാത്മരാമായണം കിളിപ്പാട്ട്
ശ്രീരാമനാമം പാടിവന്ന പൈങ്കിളിപ്പെണ്ണേ ശ്രീരാമചരിതം നീ ചൊല്ലിടൂ മടിയാതെ ശാരികപ്പൈതൽതാനും വന്ദിച്ചു, വന്ദ്യന്മാരെ ശ്രീരാമസ്മൃതിയോടെ പറഞ്ഞുതുടങ്ങുകയാണ്
മഹാഭാരതം കിളിപ്പാട്ട്
ശ്രീമയമായ രൂപംതേടും പൈങ്കിളിപ്പെണ്ണേ സീമയില്ലാതസുഖം നല്കണമെനിക്കുനീ.
ഇപ്രകാരം ആണ് കിളിപ്പാട്ട് കവിതകൾ ആരംഭിക്കുന്നത്. കിളിയെകൊണ്ട് പാടിപ്പിക്കുക എന്ന രീതിയാണ് ഇത്തിൽ ഉപയോഗിച്ചിരുന്നത്, കിളിപ്പാട്ട് പ്രസ്ഥാനത്തിന്റെ ഉപജ്ഞാതാവാണ് എഴുത്തച്ഛൻ.അദ്ധ്യാത്മരാമായണം കിളിപ്പാട്ട്,മഹാഭാരതം കിളിപ്പാട്ട് എന്നിവയാണ് ഇതിലെ പ്രധാന കൃതികൾ. ഹരിനാമകീർത്തനങ്ങളും, ഭാഗവതം കിളിപ്പാട്ടും തുടങ്ങിയവയും അദ്ദേഹത്തിന്റ രചനകൾ ആണെന്ന് പരക്കെ വിശ്വസിക്കപ്പെടുന്നു.
ജ്ഞാനപ്പാന
പുരാതന കേരളത്തിൽ വാണിരുന്ന പ്രശസ്ത ഭക്തകവികളിൽ ഒരാളായിരുന്നു പൂന്താനം നമ്പൂതിരി അദ്ദേഹത്തിന്റെ ഏറ്റവും പ്രസിദ്ധവും ജനപ്രീയവുമായ കൃതിയാണ് 16ആം നൂറ്റാണ്ടിൽ രചിക്കപ്പെട്ട ജ്ഞാനപ്പാന എന്ന കൃതി.
കണ്ടുകണ്ടങ്ങിരിക്കും ജനങ്ങളെ കണ്ടില്ലെന്നു വരുത്തുന്നതും ഭവാൻ രണ്ടു നാലു ദിനംകൊണ്ടൊരുത്തനെ തണ്ടിലേറ്റി നടത്തുന്നതും ഭവാൻ മാളിക മുകളേറിയമന്നന്റെ തോളിൽ മാറാപ്പു കേറ്റുന്നതും ഭവാൻ
മേൽ കൊടുത്തിരിക്കുന്ന വരികൾ ജ്ഞാനപ്പാന എന്ന കൃതിയിലെ നാഴികക്കല്ലായ വരികളാണ്.
=17ആം നൂറ്റാണ്ടിൽ=
കൃഷ്ണനാട്ടം
കേരളത്തിന്റെ തനതുകല എന്ന് വിശ്വപ്രസിദ്ധിയാർജ്ജിച്ച കഥകളിയുടെ മൂലകലയും കേരളീയമായ ആദ്യത്തെ നൃത്തനാടകവുമാണ്‌ കൃഷ്ണനാട്ടം. കോഴിക്കോട്‌ സാമൂതിരിയായിരുന്ന മാനവേദൻ(1595-1658 കൃ.വ.) രചിച്ച കൃഷ്ണഗീതിയെന്ന കാവ്യത്തിൽ നിന്നുമാണ് ഈ കലാരൂപം ഉടലെടുത്തത്.
=18ആം നൂറ്റാണ്ടിൽ=
നസ്രാണികൾ ഒക്കെക്കും അറിയേണ്ടുന്ന സംക്ഷേപവേദാർത്ഥം-1772
ഒറ്റയ്ക്കൊറ്റയ്ക്കു് പ്രത്യേകം തയ്യാറാക്കിയ 'ജംഗമാച്ചുകൾ'(movable type) ഉപയോഗിച്ച് മലയാള അക്ഷരങ്ങൾ ആദ്യമായി അച്ചടിച്ച ആദ്യത്തെ സമ്പൂർണ്ണ മലയാളപുസ്തകമാണ് നസ്രാണികൾ ഒക്കെക്കും അറിയേണ്ടുന്ന സംക്ഷേപവേദാർത്ഥം. ഇറ്റാലിയൻ ക്രൈസ്തവ പുരോഹിതനായ ക്ലെമന്റ് പിയാനിയസ് കേരളത്തിൽ വന്ന് മലയാളവും സംസ്കൃതവും പഠിച്ച് എഴുതിയ ഈ കൃതി 1772-ൽ റോമിൽ വച്ച് മലയാള ലിപി മാത്രം ഉപയോഗിച്ച് അച്ചടിച്ചു പ്രസിദ്ധീകരിച്ചു. 1774-ലാണ് ഇതിന്റെ പതിപ്പുകൾ കേരളത്തിലെത്തിയത്.
വർത്തമാന പുസ്തകം
മലയാളത്തിലെ ആദ്യ യാത്രാവിവരണ രചനയാണ് 1790ൽ പാറേമ്മാക്കൽ തോമ്മാക്കത്തനാര ൻ രചിച്ച വർത്തമാനപ്പുസ്തകം.
=19ആം നൂറ്റാണ്ടിൽ=
രാജ്യസമാചാരം-1847
ഡോ.ഹെർമൻ ഗുണ്ടർട്ട് 1847-ൽ വച്ചു കേരളത്തിൽ തുടങ്ങിയ രാജ്യസമാചാരം എന്ന പത്രമാണ് മലയാളത്തിലെ ആദ്യ പത്രം. സുവിശേഷ പ്രവർത്തനത്തിനായി പശ്ചിമോദയം എന്ന പത്രവും തുടങ്ങി.
സഞ്ചാരിയുടെ പ്രയാണം-1847
പിൽഗ്രിംസ് പ്രോഗ്രസിസ് എന്ന 16ആം നൂറ്റാണ്ടിൽ രചിക്കപ്പെട്ട ഇംഗ്ലീഷ് പുസ്തകത്തിന്റ മലയാള പരിഭാഷയാണ് 1847ൽ പുറത്തിറങ്ങിയ സഞ്ചാരിയുടെ പ്രയാണം എന്ന മലയാളം പുസ്തകം
വാസനാവികൃതി-1891
മലയാളത്തിലെ ആദ്യത്തെ ചെറുകഥയാണ് വേങ്ങയിൽ കുഞ്ഞിരാമൻ നായനാർ രചിച്ച വാസനാവികൃതി.1891ൽ വിദ്യാവിനോദിനി മാസികയിലാണ് ഇത് പ്രസിദ്ധീകരിച്ചത്.
കേരള പാണിനീയം-1896
മലയാള ഭാഷ വ്യാകരണത്തിലെ പ്രാമാണിക ഗ്രന്ഥമാണ് കേരള‍ പാണിനീയം. എ.ആർ. രാജരാജവർമ്മയാണ് ഈ ഗ്രന്ഥത്തിന്റെ കർത്താവ്. ഇതിന്റെ ആദ്യപതിപ്പ് 1896-ലും പരിഷ്കരിച്ച പതിപ്പ് 1917-ലുമാണ് പുറത്തിറങ്ങിയത്.
=20ആം നൂറ്റാണ്ടിൽ=
വീണപൂവ്-1907
മലയാളത്തിലെ പ്രശസ്ത കവിയായ കുമാരനാശാൻ രചിച്ച ഖണ്ഡകാവ്യമാണ് വീണപൂവ്. 1907 ഡിസംബറിൽ ‘മിതവാദി’ പത്രത്തിലാണ് ഈ രചന ആദ്യമായി പ്രസിദ്ധീകരിച്ചത്.
ലാളിച്ചു പെറ്റ ലതയൻപൊടു ശൈശവത്തിൽ, പാലിച്ചു പല്ലവപുടങ്ങളിൽ വെച്ചു നിന്നെ; ആ ലോലവായു ചെറുതൊട്ടിലുമാട്ടി, താരാ- ട്ടാലാപമാർന്നു മലരേ, ദളമർമ്മരങ്ങൾ
വീണ പൂവ് എന്ന കവിതയിലെ സുപ്രധാനമായ ചില വരികൾ മേളിൽ കൊടുത്തിരിക്കുന്നു.
ഐതീഹ്യമാല-1909
കേരളത്തിൽ പ്രചാരത്തിലുണ്ടായിരുന്ന പല ഐതിഹ്യങ്ങൾ കൂട്ടിയിണക്കി എട്ടു ഭാഗങ്ങളിലായി 25 വർഷങ്ങൾക്കിടയിലായികൊണ്ട് 1909 മുതൽ 1934 വരെ കാലയളവിൽ കൊട്ടാരത്തിൽ ശങ്കുണ്ണി രചിച്ച ബൃഹദ്ഗ്രന്ഥമാണ് ഐതിഹ്യമാല.
മേഴത്തോളഗ്നിഹോത്രീ രജകനുളിയനൂർ ത്തച്ചനും പിന്നെ വള്ളോൻ വായില്ലാക്കുന്നിലപ്പൻ വടുതല മരുവും നായർ കാരയ്ക്കൽ മാതാ ചെമ്മേ കേളുപ്പുകൂറ്റൻ പെരിയ തിരുവര - ങ്കത്തെഴും പാണനാരും നേരേ നാരായണ ഭ്രാന്തനുമുടനകവൂർ- ചാത്തനും പാക്കനാരും
ഐതീഹ്യമാല എന്ന ബൃഹത്ത് ഗ്രന്ഥത്തിലെ പറയിപെറ്റ പന്തിരുകുലം എന്ന കഥാഭാഗത്തിലെ പന്ത്രണ്ട് മക്കളുടെ പേരും കുറിക്കുന്ന ശ്ലോകം.
രമണൻ-1936
രമണൻ എന്ന നിർദ്ധനനായ ഇടയയുവാവിന്റെയും ചന്ദ്രിക എന്ന ധനികയുവതിയുടെയും പ്രണയവും വഞ്ചിതനാകുന്ന നായകന്റെ ആത്മഹത്യയും കാവ്യപ്രമേയമാക്കി ചങ്ങമ്പുഴ കൃഷ്ണപിള്ള 1936ൽ പ്രസാദനം ചെയ്ത മലയാളത്തിലെ ആദ്യത്തെ ആറന്യക നാടകീയവിലാപകാവ്യമാണ് 'രമണൻ'.
മലരണിക്കാടുകൾ തിങ്ങിവിങ്ങി, മരതകകാന്തിയിൽ മുങ്ങിമുങ്ങി, കരളും മിഴിയും കവർന്നുമിന്നി കറയറ്റൊരാലസൽ ഗ്രാമഭംഗി പുളകം‌പോൽ കുന്നിൻപുറത്തുവീണ പുതുമൂടൽമഞ്ഞല പുല്കി നീക്കി, പുലരൊളി മാമലശ്രേണികൾതൻ- പുറകിലായ് വന്നുനിന്നെത്തിനോക്കി.
രമണൻ എന്ന കവിതയിലെ ചില വരികൾ മുകളിൽ കൊടുത്തിരിക്കുന്നു.
കാനനഛായയിലാടുമേയ്ക്കാൻ ഞാനും വരട്ടെയോ നിന്റെകൂടെ പാടില്ലാ പാടില്ലാ നമ്മേനമ്മൾ പാടേമറന്നൊന്നും ചെയ്തുകൂടാ ''
രമണൻ എന്ന പ്രസ്തുത കാവ്യം പ്രമേയമാക്കി 1967ൽ രമണൻ എന്ന ഇതേ പേരിൽ പുറത്തിറങ്ങിയ ചലച്ചിത്രത്തിലെ പ്രമുഖ ഗാനത്തിലേ ചങ്ങമ്പുഴ തന്നെ എഴുതിയ വരികളാണ് ഇതിനു മുകളിലായി കൊടുത്തിരിക്കുന്നത്.
എന്റ ഗുരുനാഥൻ-1944
മഹാത്മ ഗാന്ധിയുടെ ആദർശങ്ങളിൽ അടിയുറച്ചു വിശ്വസിക്കുകയും, ഗാന്ധിജിയെ ഗുരുനാഥനായി സ്വീകരിക്കുകയും ചെയ്തുകൊണ്ട് മഹാത്മജിയെപ്പറ്റി വള്ളത്തോൾ 1944ൽ എഴുതിയ കൃതിയാണ് എന്റെ ഗുരുനാഥൻ.
കേരള സാഹിത്യ ചരിത്രം-1950
മലയാള ഭാഷയുടെ ഉല്പത്തി മുതൽ പരിഗണനാർഹമായ വിഷയങ്ങൾ എല്ലാം വളരെ വിശദമായി പ്രതിപാദിക്കുന്ന ഒരു ഗ്രന്ഥമാണ് കേരള സാഹിത്യ ചരിത്രം. ആധുനിക മലയാള കവിത്രയത്തിൽപ്പെട്ട മഹാകവി ഉള്ളൂർ എസ്. പരമേശ്വരയ്യർ ആണ് ഈ പുസ്തകം രചിച്ചത്. ഏഴു വാല്യങ്ങളിലായി എഴുതപ്പെട്ടിട്ടുള്ള ഈ പുസ്തകം കേരള സർവ്വകലാശാല അഞ്ചു വാല്യങ്ങളായാണ് 1950-ൽ പ്രസിദ്ധീകരിച്ചത്.
ലിപി പരിഷ്കരണം-1971
മലയാളം ഭാഷയിലെ ആദ്യത്തെ അഥവാ ഒന്നാം ലിപി പരിഷകരണ നിയമമാണ് 1971 മാർച്ച് 23-നു സർക്കാർ പുറപ്പെടുവിച്ച ഉത്തരവനുസരിച്ച് 1971 ഏപ്രിൽ 15 മുതൽ നിലവിൽ വന്ന പുതിയ ലിപി പരിഷ്കരണ നിയമ പ്രകാരം നിലവിൽ വന്ന തനതുലിപി. ആയിരത്തിലധികം അക്ഷരങ്ങൾ ഉപയോഗിച്ച് എഴുതിയിരുന്ന മലയാളം ഭാഷയിലെ എഴുത്ത് ലിപിരൂപങ്ങൾ ഇതിലൂടെ 90 ആക്കി കുറക്കുകയാണ് ചെയ്തത്. പാഠപുസ്തകങ്ങൾ മുതൽ പത്രങ്ങൾ വരെ പൂർണ്ണമായി ഇന്നുവരെ അച്ചടിച്ചിരുന്നത് ഈ പുതിയലിപി പ്രകാരമാണ്.
=21ആം നൂറ്റാണ്ടിൽ=
ശ്രേഷ്ഠഭാഷാപദവി-2013
2000 വർഷത്തിൽ അധികം സാഹിത്യ ചരിത്രമുള്ള ഭാഷകൾക്ക് ഇന്ത്യൻ ഭരണകൂടം നൽകുന്ന പ്രത്യേകാംഗീകാരമാണ് ശ്രേഷ്ഠഭാഷാപദവി, മലയാളം ഭാഷയുടെ സാഹിത്യചരിത്രം മുൻനിർത്തി 2012 ഡിസംബർ 19-ന് കൂടിയ കേന്ദ്രസാഹിത്യ അക്കാദമിയുടെ ഭാഷാവിദഗ്ദ്ധ സമിതി മലയാളത്തിന് ശ്രേഷ്ഠഭാഷാപദവി നൽകുന്നത് അംഗീകരിക്കുകയും 2013 മെയ് 23ന് മലയാളം ഭാഷ ശ്രേഷ്ഠഭാഷാ പദവി ലഭിക്കുന്ന 5ആമത്തെ ഭാഷയായി മാറുകയും ചെയ്തു.
പുതിയലിപി പരിഷ്കരണം-2022
പുതിയ പരിഷ്‌കരണത്തിനുള്ള അംഗീകാരം,അഥവാ മലയാളം ഭാഷ ഭാഗികമായി പഴയ ലിപിയുടെ ഉപയോഗത്തിലേക്ക് തിരികെ വരുവാനുള്ള വിദഗ്ധസമിതിയുടെ നിർദേശ പ്രകാരം ബഹുമാനപ്പെട്ട മുഖ്യമന്ത്രി പിണറായി വിജയന്റെ അധ്യക്ഷതയിൽ തിരുവനന്തപുരത്തിൽ വച്ചു കൂടിയ ഉന്നതതലസമിതി യോഗത്തിൽ അംഗീകരക്കപ്പെട്ടു. ഇത് പ്രകാരം മലയാളം ഭാഷ ഭാഗീകമായി പഴയ ലിപിയിൽ എഴുതുന്നതിനും അടുത്ത കൊല്ലം മുതൽ പാഠപുസ്തകങ്ങളിൽ പുതിയ അക്ഷരമാലകൾ ചേർക്കുന്നതിനുള്ള നിർദേശങ്ങൾ പുറപ്പെടുവിക്കയുംമുണ്ടായി.
=അവലമ്പം=
ഉക്രേനിയൻ നാടോടി സംഗീതം
ഉക്രേനിയൻ നാടോടി സംഗീതത്തിൽ പരമ്പരാഗത, നാടോടിസംഗീതവും നാടോടി-പ്രചോദിത ജനപ്രിയസംഗീതവും നാടോടി പ്രചോദനാത്മക ക്ലാസിക്കൽ പാരമ്പര്യസംഗീതവും ഉൾപ്പെടുന്നു.
ആധികാരിക നാടോടി ആലാപനം
ഉക്രേനിയക്കാർ, പ്രത്യേകിച്ച് കിഴക്കൻ ഉക്രെയ്നിലെ വൈറ്റ് വോയ്സ് (ഉക്രേനിയൻ: Білий голос) എന്ന പരമ്പരാഗത ആലാപന ശൈലിയിയിലുള്ള ഒരു പ്രത്യേക ഗാനം ആലപിച്ചു. ഇത് നിയന്ത്രിത ആക്രോശത്തിനോ അലർച്ചയ്‌ക്കോ സമാനമാണ്. വോക്കൽ ശ്രേണി നിയന്ത്രിതവും താഴ്ന്ന ടെസിറ്റുറയിലുമാണ്. സമീപകാലത്ത് ഈ പ്രത്യേക ആലാപനത്തെക്കുറിച്ച് പഠിക്കാൻ വോക്കൽ കോഴ്സുകൾ സ്ഥാപിച്ചു. ആധുനിക യുഗത്തിലെ പരമ്പരാഗത ഉക്രേനിയൻ നാടോടി ആലാപനത്തിന്റെ ഏറ്റവും ജനപ്രീതിയാർജ്ജിച്ചവരിൽ നീന മാറ്റ്വിയെങ്കോയും റൈസ കൈറിചെങ്കോയും ഉൾപ്പെടുന്നു.
ആധികാരിക നാടോടി ആലാപന മേളകൾ
3-ൽ സമന്വയ ആലാപനം, ഇടയ്ക്കിടെ 4 പാർട്ട് ഹാർമണി എന്നിവ ഉക്രെയ്നിലെ പരമ്പരാഗത ഗ്രാമീണ സംഗീതത്തിന്റെ സവിശേഷതകളിലൊന്നാണ്. പത്തൊൻപതാം നൂറ്റാണ്ടിന്റെ തുടക്കത്തിൽ മധ്യ ഉക്രെയ്നിൽ ഉപയോഗിച്ച മൾട്ടി-പാർട്ട് ആലാപനം സവിശേഷമാണെന്ന് കരുതപ്പെടുന്നു. നിരവധി നാടോടി ഗായകസംഘങ്ങൾ സ്ഥാപിക്കുകയും (ഓഖ്‌മാറ്റിൻസ്കി ഗായകസംഘം) കോറൽ ആലാപന രീതിയെക്കുറിച്ച് പഠനങ്ങൾ പ്രസിദ്ധീകരിക്കുകയും ചെയ്തു.
പള്ളി സംഗീതത്തെ എതിർത്തുകൊണ്ട് സോവിയറ്റ് കാലഘട്ടത്തിൽ ഇതിനെ പിന്തുണച്ചിരുന്നു. കാരണം ഗ്രാമീണ ഗാനം കൂടുതൽ തൊഴിലാളിവർഗ്ഗത്തിന്റേതാണെന്ന് അധികൃതർ വീക്ഷിച്ചു. അടുത്ത കാലത്തായി (1980 കൾക്ക് ശേഷം) കിഴക്കൻ ഉക്രെയ്നിൽ ആധികാരിക സമന്വയ ആലാപനത്തിലേക്കുള്ള ഒരു മുന്നേറ്റമുണ്ട്. അവിടെ വിവിധ മേളകളും ഉത്സവങ്ങളും സ്ഥാപിച്ച് ഈ രീതിയിലുള്ള സംഗീതത്തെ കേന്ദ്രീകരിച്ചിരുന്നു. ഡൈക്ക് പോൾ, ബോഷിചി എന്നിവയാണ് ഈ പാരമ്പര്യത്തിൽ ശ്രദ്ധേയമായ ഗ്രൂപ്പുകൾ.
ഫോക്ലോറിക് മേളകൾ
1889 ൽ ഡോ. മൈക്കോള ഡെമുട്‌സ്കി സംഘടിപ്പിച്ച ഓഖ്‌മാറ്റിൻസ്കി വില്ലേജ് ഫോക്ക് ക്വയറാണ് ഉക്രെയ്നിലെ ആദ്യത്തെ മേള. ഇരുപതാം നൂറ്റാണ്ടിൽ എത്‌നോഗ്രാഫിക് മേളകൾ പ്രചാരത്തിലായി. ഇവ സാധാരണയായി ഗായകസംഘങ്ങളായിരുന്നു. പലപ്പോഴും ഓർക്കസ്ട്ര അനുഗമിക്കുന്നവരും ചിലപ്പോൾ ഒരു കൂട്ടം നർത്തകികളുമായിരുന്നു. പ്രദേശത്തെ വംശീയ നാടോടി സംഗീതത്തെ അടിസ്ഥാനമാക്കിയാണ് അവർ ആദ്യം രചനകൾ നടത്തിയത്. എന്നിരുന്നാലും കഴിഞ്ഞ 40 വർഷമായി അവരുടെ പ്രകടന ശൈലിയും മെറ്റീരിയലും സംബന്ധിച്ച് കൂടുതൽ അക്കാദമിക് ആയി.
വേർ ഹാവ് ആൾ ഫ്ളവേഴ്സ് ഗോൺ?
പീറ്റ് സീഗറും ജോ ഹിക്കേഴ്സണും ചേർന്ന് എഴുതിയ 1960 കളിലെ ഒരു നാടോടി ഗാനമാണ് വേർ ഹാവ് ആൾ ഫ്ളവേഴ്സ് ഗോൺ?. ഒരു സംഗീത കച്ചേരിക്ക് പോകുമ്പോൾ സീഗർ ഈ ഗാനത്തിന്റെ പ്രചോദനം കണ്ടെത്തി. തന്റെ നോട്ട്ബുക്കിലെ ഒരേടിലൂടെ അദ്ദേഹം ഈ ഭാഗം കണ്ടു."Where are the flowers, the girls have plucked them. Where are the girls, they've all taken husbands. Where are the men, they're all in the army." മിഖായേൽ ഷോലോഖോവ് എഴുതിയ ഡോൺ ശാന്തമായൊഴുകുന്നു എന്ന നോവലിൽ പരാമർശിക്കപ്പെടുന്ന ഉക്രേനിയൻ, കോസാക്ക് നാടോടി ഗാനങ്ങളിൽ നിന്നുള്ളതാണ് ഈ വരികൾ. "ഡ്രിൽ, യെ ടാരിയേഴ്സ്, ഡ്രിൽ" ന്റെ ലംബർജാക്ക് പതിപ്പായ ഇത് സീഗർ ഒരു രാഗത്തിന് അനുയോജ്യമാക്കി. മൂന്ന് വാക്യങ്ങൾ മാത്രം ഉപയോഗിച്ച്, ഒരു റെയിൻബോ ക്വസ്റ്റ് ആൽബത്തിലെ ഒരു മെഡ്‌ലിയിൽ അദ്ദേഹം അത് റെക്കോർഡുചെയ്‌യുകയും അത് മറക്കുകയും ചെയ്തു. ജോ ഹിക്കേഴ്സൺ പിന്നീട് നാലും അഞ്ചും വാക്യങ്ങൾ ചേർത്തു.
പുറംകണ്ണികൾ
വർഗ്ഗം:ഉക്രേനിയൻ നാടോടി സംഗീതം
നാൻറ്റൗ സിറ്റി
ലഘുചിത്രം| നാന്റോ കൗണ്ടി കൗൺസിൽ തായ്‍വാനിലെ നാന്റോ കൗണ്ടിയുടെ വടക്കുപടിഞ്ഞാറു സ്ഥിതിചെയ്യുന്ന ഒരു നഗരമാണ് നാന്ററ്റൗ സിറ്റി ( മന്ദാരിൻ പിൻയിൻ : Nantou Shi; ഹൊക്കീൻ‍ പെഹ് ഓയ് ജി : 'ലാമ്-ടാൗ-ഛ്ഹീ)'' ഈ നഗരം നാന്റോ കൗണ്ടിയുടെ നേരിട്ടുള്ള ഭരണത്തിൻകീഴിലാണ്. ബാഗുവ പർവതനിരകൾക്കും മവോലുവോ നദിക്കും ഇടയിലാണ് ഇത് സ്ഥിതിചെയ്യുന്നത്. ഇത് നാന്റോ കൗണ്ടിയിലെ കൗണ്ടി സീറ്റാണ്. ഫ്രീവേ നമ്പർ 3 നാന്റോ സിറ്റിയിലൂടെ കടന്നുപോകുന്നു. ഹോഅന്യ ഭാഷയിലെ രാംടൗ എന്ന വാക്കിന്റെ ലിപ്യന്തരണമാണ് ഈ നഗരത്തിന്റെ പേര്. ഇതിന്റെ ആദ്യ അക്ഷരം ("തെക്ക്") എന്നതാണ്. എന്നാൽ ബീറ്റോയുടെ ("വടക്ക്") എന്ന അക്ഷരം ഉപയോഗിച്ചാൽ തായ്‌പേയിയിലെ ഒരു ജില്ലയുടെ പേരായി. എന്നാൽ ഈ പേരുകൾ തമ്മിൽ യാതൊരു ബന്ധവുമില്ല.
ക്വിംഗ് രാജവംശം
ക്വിംഗ് രാജവംശത്തിലെ ക്വിയാൻലോംഗ് ചക്രവർത്തിയുടെ കാലത്താണ് ഹാൻ ചൈനക്കാർ ഈ പ്രദേശത്ത് എത്തിത്തുടങ്ങിയത്. ഷാങ്ങ് പാരമ്പര്യത്തിലുള്ള ഷാങ്ങ്ഷൗ, ജിയാൻ ( 簡 ) എന്നിവയിൽ നിന്നുള്ളവരും, ഷാൻഷൗവിലെ നാൻ‌ജിംഗ് കൗണ്ടിയിൽ നിന്നുള്ള ലിൻ, സിയാവോ വംശജരും ആദ്യകാല താമസക്കാരിൽ ഉൾപ്പെടുന്നു. 1759-ൽ ഇന്നത്തെ നാന്റോ എലിമെന്ററി സ്കൂളിന് സമീപം ഒരു യമൻ സ്ഥാപിച്ചു. 1898 ൽ നാന്റോ കമാൻഡറി സംഘടിപ്പിച്ചു.
ജപ്പാൻ സാമ്രാജ്യം
ഇടത്ത്‌|ലഘുചിത്രം| നാന്റോയുടെ മാപ്പ് (നാന്റോ എന്ന് ലേബൽ ചെയ്തിരിക്കുന്നു), ചുറ്റുമുള്ള പ്രദേശം (1944) 1901 ൽ, ജാപ്പനീസ് ഭരണകാലത്ത് സ്ഥാപിതമായ ഇരുപത് പ്രാദേശിക അഡ്മിനിസ്ട്രേറ്റീവ് ഓഫീസുകളിൽ ഒന്നാണ് നാന്റൗ ചൗ (南投廳). 1909 ൽ ടോർക്കു ചൗ (斗六廳)ന്റെ ഒരു ഭാഗം കൂടി നാന്റോ ചോവിൽ ലയിപ്പിച്ചു. 1920-ൽ തായ്‌ചെ പ്രിഫെക്ചറിലെ നാന്റ ജില്ലയുടെ ഭരണത്തിലായിരുന്നു നാന്റൗ ടൗൺ.
റിപ്പബ്ലിക് ഓഫ് ചൈന
ചൈന റിപ്പബ്ലിക്കിന് കൈമാറിയ ശേഷം, 1950 ൽ തായ്ചുംഗ് കൗണ്ടിയിൽ നിന്ന് നാന്റോ കൗണ്ടി അടർത്തി മാറ്റി സംഘടിപ്പിച്ചു. അതേ വർഷം ഒക്ടോബറിൽ നാന്റോ ടൗൺ‌ഷിപ്പ് പുനസംഘടിപ്പിച്ചു. 1957 ജൂലൈ 1-ന് തായ്‌വാൻ പ്രവിശ്യാ ഗവൺമെന്റ് സോങ്‌സിംഗ് ന്യൂ വില്ലേജിലേക്ക് മാറി അതിനുശേഷം നാന്റോയെ പ്രവിശ്യാ ഗവൺമെന്റിന്റെ സ്ഥാനമാക്കി മാറ്റി. 1981 ഡിസംബർ 25 ന്, മുൻ ടൗൺ‌ഷിപ്പിൽ നിന്ന് നാന്റോ ഒരു കൗണ്ടി നിയന്ത്രിത നഗരമായി. നാന്റോ കൗണ്ടിയുടെ സ്ഥാനം ഛെലുന്ഗ്പു ഫോൾട്ടിനടുത്തായതുകൊണ്ട്, 1999ലെ 921 ഭൂകമ്പം നാന്റൗ കൗണ്ടിയെ സാരമായി ബാധിച്ചു. ഈ ഭൂകമ്പത്തിൽ 92 പേർ മരിച്ചു 1000-ലധികം കെട്ടിടങ്ങൾക്ക് സാരമായ കേടുപാടുകൾ സംഭവിച്ചു
അഡ്മിനിസ്ട്രേറ്റീവ് ഡിവിഷനുകൾ
ലോങ്‌ക്വാൻ, കാങ്‌ഷൗ, സാൻ‌മിൻ, റെൻ‌ഹെ, നാന്റൗ, ഴാങ്‌റെൻ, ചോങ്‌വെൻ, സാൻക്സിംഗ്, സാൻ‌ഹെ, ജിയാക്സിംഗ്, ജിയാഹെ, പിൻ‌ഗെ, ഷെൻ‌സിംഗ്, ക്വിയാൻ‌ക്യു, ജുൻ‌ഗോംഗ്, തുങ്‌ഷാൻ, യിങ്‌നാൻ, യിങ്‌ബെയ്, നീക്സിംഗ്, നീക്സിൻ, ഗ്വാങ്‌ഹുയി,ഗ്വാൻഗ്രോങ്ങ്, ഗ്വാങ്മിങ്ങ്, ഗ്വങ്ഹ്വാ,ഴാൻക്സിങ്ങ്, ഷാൻഖെ, പിങ്‌ഷാൻ, ക്സിൻക്സിങ്ങ്, യോങ്‌ഫെംഗ്, ഫുക്സിംഗ്, ഫെങ്‌ഷാൻ, യോങ്‌സിംഗ്, ഫെങ്‌മിംഗ്, ഫുഷാൻ വില്ലേജ് എന്നിവയാണ് നാന്റൗ നഗരത്തിലെ അഡ്മിനിസ്ട്രേറ്റീവ് ഡിവിഷനുകൾ.
സർക്കാർ സ്ഥാപനങ്ങൾ
തായ്‌വാൻ പ്രവിശ്യാ സർക്കാർ ആസ്ഥാനം, നാന്റോ കൗണ്ടി സർക്കാർ ആസ്ഥാനം, നാന്റോ കൗണ്ടി കൗൺസിൽ എന്നിവയാണ് ഇവിടെയുള്ള പ്രധാന സർക്കാർ സ്ഥാപനങ്ങൾ.
വിനോദസഞ്ചാര കേന്ദ്രങ്ങൾ
ജുഫാംഗ് ഹാൾ, നാന്റോ കൗണ്ടി കൾച്ചർ പാർക്ക് എന്നിവയാണ് നാന്റൗ നഗരത്തിലുള്ള പ്രധാന വിനോദസഞ്ചാര കേന്ദ്രങ്ങൾ.
ഗതാഗതം
ലഘുചിത്രം| നാന്റ ou ബസ് സ്റ്റേഷൻ നാന്റൗ നഗരത്തിലെ ബസ് സ്റ്റേഷൻ ചാങ്‌ഹുവ ബസിലെ നാന്റൗ ബസ് സ്റ്റേഷനാണ്.
ശ്രദ്ധേയരായ വ്യക്തികൾ
നാന്റൗ നഗരത്തിൽ ജനിച്ച ശ്രദ്ധേയരായ വ്യക്തികൾ താഴെപ്പറയുന്നവരാണ്.
ബാഹ്യ ലിങ്കുകൾ
വർഗ്ഗം:Articles containing Japanese language text വർഗ്ഗം:Coordinates on Wikidata
കരിഞ്ചെമ്പൻ പാറ്റപിടിയൻ
കരിഞ്ചെമ്പൻ പാറ്റപിടിയന്റെ   ഇംഗ്ലീഷിലെ പേര്  black-and-orange flycatcher എന്നാണ്. ശാസ്ത്രീയ നാമം Ficedula nigrorufa എന്നുമാണ്.
വിവരണം
പശ്ചിമഘട്ടത്തിന്റെ ഉയരമുള്ള ഭാഗങ്ങളിൽ കാണുന്നു. പൂവന് കറുത്ത തലയും കറുത്ത ചിറകുകളും ആണുള്ളത്. പിടയ്ക്ക് കറുപ്പിനു പകരം കടുത്ത തവിട്ടു നിറമാണ്.
വിതരണം
മദ്ധ്യ- ദക്ഷിണ പശ്ചിമഘട്ടത്തിലേയും നീലഗിരി, പഴനി കുന്നുകളിലേയും തദ്ദേശീയ ഇനമാണ്. മറ്റൊരിനം കുന്ദ്രേമുഖ് ദേശീയോദ്യനം, ബബബുദൻ കുന്നുകൾ, അസാമ്പു കുന്നുകളുടെ താഴ്വാരം എന്നിവിടങ്ങളിലും കാണുന്നു. Some old records of the species from Maharashtra and Sri Lanka have been considered dubious.
പിരിഡോക്സിൻ
പ്രാധാന്യം
ധാന്യകത്തിന്റെയും കൊഴുപ്പിന്റെയും ഉപാപചയത്തിൽ പ്രധാനപങ്കുവഹിക്കുന്നു.
അവലംബം
വർഗ്ഗം:ബി ജീവകങ്ങൾ
ഇന്റർനാഷണൽ കോൺഫറൻസ് ഓൺ പോപ്പുലേഷൻ ആൻഡ് ഡെവലപ്പ്മെന്റ്
ഐസിപിഡി പ്രവർത്തനപദ്ധതികളുടെ നിർവഹണം 16 അധ്യായങ്ങളായാണ് പ്രഖ്യാപിച്ചിട്ടുള്ളത്. അതിൽ നാലാമത്തെ അധ്യായത്തിൽ ലിംഗസമത്വം, സ്ത്രീശാക്തീകരണം എന്നിവയെക്കുറിച്ചാണ് പ്രതിപാദിക്കുന്നത്. അതായത്, സ്ത്രീശാക്തീകരണം, സ്ത്രീ–-പുരുഷ അസമത്വം ഇല്ലാതാക്കുക, സ്ത്രീകളോടും പെൺകുട്ടികളോടുമുള്ള എല്ലാത്തരം വിവേചനങ്ങളും അവസാനിപ്പിക്കുക, കുടുംബത്തിലെ ചുമതലകളിൽ തുല്യപങ്കാളിത്തം എന്നീ കാര്യങ്ങളാണ് ഉൾപ്പെടുത്തിയിരിക്കുന്നത്. ഏഴാം അധ്യായത്തിൽ പ്രജനനാരോഗ്യവും പ്രജനനാരോഗ്യ അവകാശത്തെയുംകുറിച്ചാണ് പറയുന്നത്. അതായത്, കുടുംബാസൂത്രണമാർഗങ്ങളുടെ ലഭ്യത, ഉപയോഗം, ലൈംഗിക രോഗങ്ങൾ, എച്ച്ഐവി പ്രതിരോധം, കൗമാരക്കാർക്കിടയിലെ ലൈംഗികത എന്നിവയെക്കുറിച്ചാണ് വിശദീകരിക്കുന്നത്. സുസ്ഥിരമായ വികസനത്തിന് ലിംഗസമത്വവും കരുത്തുറ്റ ആരോഗ്യവും ആവശ്യമാണെന്നാണ് അന്നത്തെ സമ്മേളനത്തിൽ ഉരുതിരഞ്ഞുവന്ന ആശയം.
ഓരോ ദിവസവും ഗർഭാവസ്ഥയിലെ പ്രശ്‌നങ്ങൾ കാരണം 800 സ്ത്രീകൾ മരിക്കുന്നുവെന്നാണ് കണക്ക്. ഇതിൽ 20 ശതമാനം ഇന്ത്യയിലാണ്.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ഗോരഖ്പൂർ
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ഗോരഖ്പൂർ (എയിംസ് ഗോരഖ്പൂർ) ഉത്തർപ്രദേശ് സംസ്ഥാനത്ത് ഗോരഖ്പൂരിൽ സ്ഥിതിചെയ്യുന്ന ഒരു പൊതു മെഡിക്കൽ വിദ്യാലയവും അഖിലേന്ത്യാ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസുകളിൽ ഒന്നുമാണ്. 2014 ജൂലൈയിൽ പ്രഖ്യാപിക്കപ്പെട്ട നാല് "ഫെയ്സ് IV" ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) ഒന്നുംകൂടിയാണിത്.
ചരിത്രം
2014 ജൂലൈയിലെ തന്റെ ബജറ്റ് പ്രസംഗത്തിൽ "ഫോർ ഫേസ്" എന്നു വിളിക്കപ്പെടുന്ന സ്ഥാപന പദ്ധതികളുടെ ഭാഗമായി അക്കാലത്തെ ധനമന്ത്രി അരുൺ ജെയ്റ്റ്‌ലി ആന്ധ്രാപ്രദേശ്, പശ്ചിമ ബംഗാൾ, മഹാരാഷ്ട്രയിലെ വിദർഭ മേഖല, ഉത്തർഖണ്ഡിലെ പൂർവാഞ്ചൽ എന്നിവിടങ്ങളിലായി നാല് പുതിയ എയിംസുകൾ സ്ഥാപിക്കുന്നതിനായി 500 കോടി രൂപയുടെ (2019 ലെ കണക്കുകൾ പ്രകാരം 643 കോടി രൂപ അല്ലെങ്കിൽ 90 മില്യൺ യുഎസ് ഡോളർ) ബജറ്റ് പ്രഖ്യാപിച്ചു. ഇന്ത്യൻ പ്രധാനമന്ത്രി നരേന്ദ്ര മോദി 2016 ജൂലൈ 22 ന് എയിംസ് ഗോരഖ്പൂരിന് തറക്കല്ലിട്ടു. 2019 ഫെബ്രുവരി 24 ന് ഒരു ഔട്ട്‌പേഷ്യന്റ് വിഭാഗം (ഒപിഡി) ആരംഭിക്കുകയും 2019 ൽ പ്രവർത്തനമാരംഭിക്കുന്ന ആറ് എയിംസിൽ ഒന്നായി വിഭാവനം ചെയ്തുകൊണ്ട് 50 എം.ബി.ബി.എസ്. വിദ്യാർത്ഥികളുടെ ആദ്യ ബാച്ച് ആ വർഷം അവസാനം ഇവിടെ ആരംഭിക്കുകയും ചെയ്തു. 2020 മാർച്ച് മാസത്തിൽ സുരേഖ കിഷോർ ഇതിന്റെ ഡയറക്ടറായി നിയമിക്കപ്പെട്ടു.
മഹാത്മാഗാന്ധിയുടെ കൊലപാതകം
1948 ജനുവരി 30 വെള്ളിയാഴ്ച്ചയാണ് ഇന്ത്യയുടെ രാഷ്ട്രപിതാവായ മോഹൻദാസ് കരംചന്ദ് ഗാന്ധി കൊല്ലപ്പെട്ടത്. ഡെൽഹിയിലെ ബിർളാ ഹൗസിനു മുന്നിലെ മൈതാനത്ത് പ്രാർത്ഥനക്കെത്തിയവർക്കും അനുയായികൾക്കുമിടയിൽ വെച്ച് കൈയ്യെത്തുംദൂരത്ത് വെച്ചാണ് നാഥുറാം വിനായക് ഗോഡ്‌സേ ആ കൊലപാതകം ചെയ്തത്.
കൊല
സാധാരണയായി വൈകുന്നേരം 5 മണിക്ക് ആരംഭിക്കുന്ന പ്രാർത്ഥനായോഗം വല്ലഭായി പട്ടേലുമായുള്ള അഭിമുഖസംഭാഷണത്താൽ അന്ന് വൈകി. 5 മണി കഴിഞ്ഞ് 10 മിനിറ്റ് ആയപ്പോളാണ് അദ്ദേഹത്തിന്റെ ഊന്നുവടികളെന്ന് അറിയപ്പെട്ടിരുന്ന മനുവും ആഭയും സമയത്തെക്കുറിച്ച് ഓർമ്മിപ്പിച്ചത്. ഉടൻതന്നെ സംഭാഷണം നിർത്തി ഗാന്ധിജി പ്രാർത്ഥനയ്ക്കായി പുറപ്പെട്ടു. പ്രാർത്ഥനയ്ക്കായി അനുയായികൾ കാത്തിരിക്കുന്ന പ്രാർത്ഥനാമൈതാനത്തിന് നടുവിലൂടെ നടന്ന് വേദിയിലേയ്ക്ക് പോകുവാൻ ഗാന്ധിജി തീരുമാനിച്ചു.
ഈ സമയം ജനങ്ങൾക്കിടയിൽ നിന്നിരുന്ന ഗോഡ്‌സേ പോക്കറ്റിൽ കരുതിയിരുന്ന ബെറെറ്റ പിസ്റ്റൾ ഇരുകൈയ്യുകൾക്കുള്ളിലാക്കി ഗാന്ധിജിയെ വന്ദിച്ചു പറഞ്ഞു: "നമസ്തേ ഗാന്ധിജി". ഗാന്ധിജിയുടെ പാദം ചുംബിക്കുവാൻ അയാൾ തുടങ്ങുകയാണെന്ന് വിചാരിച്ച് മനു ഗോഡ്‌സേയെ വിലക്കി. എന്നാൽ ഇടത് കൈകൊണ്ട് മനുവിനെ ശക്തിയായി തള്ളിമാറ്റി വലതുകൈയ്യിലിരുന്ന പിസ്റ്റൾ കൊണ്ട് ഗോഡ്സേ മൂന്ന് തവണ വെടിയുതിർത്തു. ഗാന്ധിജിയുടെ നെഞ്ചിൽ തന്നെ മൂന്ന് വെടികളും തുളച്ചുകയറി.
"ഹേ റാം, ഹേ റാം" എന്ന് ഉച്ചരിച്ച് കൈകൂപ്പിക്കൊണ്ട് അദ്ദേഹം നിലത്ത് വീണു.
വധത്തിന് പിന്നിൽ പ്രവർത്തിച്ചവർ
thumb|right|200px|ഗാന്ധിജിയുടെ വധത്തിനു ഗൂഢാലോചന ചെയ്ത സംഘം . നിൽക്കുന്നവർ: [[ശങ്കർ കിസ്തയ്യ, ഗോപാൽ ഗോഡ്സെ, മദൻലാർ പാഹ്വ, ദിഗംബർ രാമചന്ദ്ര ബാദ്ഗെ. 'ഇരിക്കുന്നവർ: നാരായൺ ആപ്തെ, വിനായക് സവർക്കർ , നാഥുറാം ഗോഡ്സെ(കൊലയാളി), വിഷ്ണു കാർക്കാറേ ]]
ലോകത്തിന്റെ പ്രതികരണം
ഗാന്ധിജിയുടെ വധം ലോകമെങ്ങും ചലനങ്ങളുണ്ടാക്കി. ഇംഗ്ലണ്ടിലെ ജോർജ്ജ് ആറാമൻ രാജാവ്, പ്രധാനമന്ത്രി ക്ലമന്റ് ആറ്റ്ലി, വിൻസ്റ്റൺ ചർച്ചിൽ, സ്റ്റാഫോർഡ് ക്രിപ്സ്, ജോർജ്ജ് ബർണാർഡ് ഷാ, ഹാരി എസ്. ട്രൂമാൻ എന്നിങ്ങനെ അനേകം പേർ ഡൽഹിയിലേക്ക് അനുശോചനസന്ദേശമയച്ചു. മനുഷ്യസാഹോദര്യത്തിൽ വിശ്വസിക്കുന്നവരെല്ലാം ഗാന്ധിജിയുടെ മരണത്തിൽ വിലപിക്കും ഇന്ത്യയോടൊപ്പം ലോകം മുഴുവൻ ദു:ഖിക്കുന്നു. മരണത്തിന്റെ മുന്നിൽ ഒരഭിപ്രായവ്യത്യാസവുമില്ല. ആരുടെ പാപമോചനത്തിനുവേണ്ടി ഗാന്ധിജി ജീവിച്ചുവോ, അവർ തന്നെ അദ്ദേഹത്തെ വധിച്ചു. ലോകചരിത്രത്തിലെ ഈ രണ്ടാം ക്രൂശിക്കൽ നടന്നത് ഒരു വെള്ളിയാഴ്ച്ചയാണ്- ആയിരത്തിത്തൊള്ളായിരത്തി പതിനഞ്ച് കൊല്ലം മുമ്പ് യേശുവിനെ കൊലപ്പെടുത്തിയ അതേദിവസം. പിതാവേ, ഞങ്ങളോടു പൊറുക്കേണമേ.
ശവസംസ്കാരം
ലഘുചിത്രം|ഗാന്ധിജിയുടെ ശവസംസ്കാരച്ചടങ്ങ് വെടികൊണ്ടു വീണ പൂന്തോട്ടത്തിൽ നിന്ന് ഗാന്ധിജിയുടെ മൃതദേഹം ബിർളാഹൗസിലേയ്ക്ക് മാറ്റി. അവിടെനിന്നും വിലാപയാത്രയായി യമുനാ നദിയുടെ തീരത്തെ ശ്മശാനമായ രാജ്‌ഘട്ടിലേയ്ക്ക് കൊണ്ടുപോയി. 250 പേരടങ്ങുന്ന, കര-കടൽ-വ്യോമ സൈനികരുടെ ഒരു സംഘമാണ് ശവമഞ്ചം വഹിച്ചുകൊണ്ട് പോയത്. പത്ത് ലക്ഷത്തോളം പേർ പങ്കെടുത്ത വിലാപയാത്ര ലക്ഷ്യസ്ഥാനത്തെത്താൻ അഞ്ച് മണിക്കൂറെടുത്തു.
അവലംബം
വർഗ്ഗം:ഗാന്ധിവധം വർഗ്ഗം:1948
ജാസ്മിൻ ഡൈക്കോടോമം
ഒലിയേസി കുടുംബത്തിലെ ഒരു ഇനം മുല്ല ആണ് ഗോൾഡ് കോസ്റ്റ് ജാസ്മിൻ. ഇതിന്റെ ശാസ്ത്രീയനാമം ജാസ്മിനിയം ഡൈക്കോടോമം എന്നാണ്. ആരോഹിയായ ഒരു നിത്യഹരിത കുറ്റിച്ചെടിയാണിത്. വളരെയധികം സുഗന്ധമുള്ള പൂക്കൾ രാത്രിയിൽ വിടരുന്നവയാണ്. പൂമൊട്ടുകൾ പിങ്ക് നിറമുള്ളവയാണ്, എന്നാൽ വിടർന്ന പൂക്കൾ വെളുത്തതുമാണ്. പൂക്കൾ കൂട്ടമായി കാണപ്പെടുന്നു. ഇത് വർഷം മുഴുവനും പൂക്കുന്നു. ഇലകൾ വിപരീതമാണ്. മാംസളമായ ഫലം ചെറുതാണ്.
സെനഗൽ കിഴക്ക് മുതൽ കെനിയ, എത്യോപ്യ, തെക്ക് മൊസാംബിക്, സാംബിയ എന്നിവിടങ്ങളിലാണ് ജാസ്മിനിയം ഡൈക്കോടോമത്തിന്റെ ജന്മദേശം. എന്നാൽ ഇത് മറ്റ് പ്രദേശങ്ങളിലേക്ക് ഒരു അലങ്കാര സസ്യമായി  എത്തിച്ചേർന്നിട്ടുണ്ട്. ഫ്ലോറിഡയിലും ഇന്ത്യയിലും ഇത് സ്വാഭാവികമായി മാറിയതായി റിപ്പോർട്ടുണ്ട്. ഫ്ലോറിഡയിൽ, ഈ ചെടി ഒരു അധിനിവേശ കളയാണ്.
ഇടതൂർന്ന കുറ്റിച്ചെടിയിൽ പിങ്ക് മുകുളങ്ങൾ, വെളുത്ത പൂക്കൾ, തിളങ്ങുന്ന ഇലകൾ എന്നിവയോടുകൂടി ഇതൊരു നല്ല അലങ്കാര സസ്യമാണ്.
പദോൽപ്പത്തി
'യാസെമിൻ' എന്ന അറബി പദത്തിന്റെ ലാറ്റിനൈസ്ഡ് രൂപമാണ്, 'ജാസ്മിനം'.
ബാഹ്യ ലിങ്കുകൾ
വർഗ്ഗം:ആഫ്രിക്കയിലെ സസ്യജാലം വർഗ്ഗം:മുല്ലകൾ
അറ്റെന്വേറ്റഡ് വാക്സിൻ
അറ്റെന്വേറ്റഡ് വാക്സിനുകൾ ദീർഘകാലം നിലനിൽക്കുന്ന ശക്തവും ഫലപ്രദവുമായ രോഗപ്രതിരോധ പ്രതികരണത്തെ ഉത്തേജിപ്പിക്കുന്നു. നിർജ്ജീവ വാക്സിനുകളുമായി താരതമ്യപ്പെടുത്തുമ്പോൾ, പ്രതിരോധശേഷി വേഗത്തിൽ ആരംഭിക്കുന്നതിനാൽ അറ്റൻ‌വേറ്റഡ് വാക്സിനുകൾ ശക്തവും നീണ്ടു നിൽക്കുന്നതുമായ രോഗപ്രതിരോധ പ്രതികരണം ഉണ്ടാക്കുന്നു. വാക്സിൻ സംരക്ഷിക്കുന്ന നിർദ്ദിഷ്ട രോഗകാരിക്ക് പ്രതികരണമായി ആന്റിബോഡികളും മെമ്മറി രോഗപ്രതിരോധ കോശങ്ങളും സൃഷ്ടിക്കാൻ ശരീരത്തെ പ്രോത്സാഹിപ്പിച്ചുകൊണ്ടാണ് അറ്റൻവേറ്റഡ് വാക്സിനുകൾ പ്രവർത്തിക്കുന്നത്. അഞ്ചാംപനി, മം‌പ്സ്, റുബെല്ല, മഞ്ഞപ്പനി, ചില ഇൻഫ്ലുവൻസ വാക്സിനുകൾ എന്നിവയാണ് ലൈവ് അറ്റൻ‌വേറ്റഡ് വാക്സിനുകളുടെ സാധാരണ ഉദാഹരണങ്ങൾ.
അറ്റെന്വേറ്റഡ് വൈറസുകൾ
ഒരു വിദേശ ഹോസ്റ്റ് സ്പീഷിസിലൂടെ വൈറസിൻ്റെ സീരിയൽ പാസേജ് വഴി പരിണാമ തത്വങ്ങൾ ഉപയോഗിച്ച് താഴെപ്പറയുന്ന തരത്തിൽ വൈറസുകളെ അറ്റെന്വേറ്റ് ചെയ്യാം.
പ്രാരംഭ വൈറസുകൾ ഒരു വിദേശ ഹോസ്റ്റിലേക്ക് പ്രയോഗിക്കുന്നു. സ്വാഭാവിക ജനിതക വ്യതിയാനം അല്ലെങ്കിൽ ഇൻഡ്യൂസ്ഡ് മ്യൂട്ടേഷൻ വഴി, വൈറൽ കണങ്ങളുടെ ഒരു ചെറിയ ശതമാനത്തിന് പുതിയ ഹോസ്റ്റിനെ ബാധിക്കാനുള്ള ശേഷി ഉണ്ടാവും. ഈ സ്ട്രയിൻ പുതിയ ഹോസ്റ്റിനുള്ളിൽ വികസിക്കുന്നത് തുടരുമെങ്കിലും ക്രമേണ സെലക്ഷൻ പ്രഷറിൻ്റെ അഭാവം മൂലം വൈറസിൻ്റെ യഥാർത്ഥ ഹോസ്റ്റിലെ ഫലപ്രാപ്തി നഷ്‌ടപ്പെടും. ഈ പ്രക്രിയയെ "പാസേജ്" എന്ന് വിളിക്കുന്നു. വൈറസ് വിദേശ ഹോസ്റ്റുമായി നന്നായി പൊരുത്തപ്പെടുകയും ആ ശരീരത്തിന് ദോഷകരമല്ലാതാകുകയും ചെയ്യും. ഇത് ഹോസ്റ്റിന്റെ രോഗപ്രതിരോധ സംവിധാനത്തിന് ഏജന്റിനെ ഒഴിവാക്കി രോഗപ്രതിരോധ മെമ്മറി സെല്ലുകൾ സൃഷ്ടിക്കുന്നത് എളുപ്പമാക്കുന്നു, ഇത് വൈറസിന്റെ സമാനമായ മറ്റ് പതിപ്പുകൾ ബാധിച്ചാലും രോഗിയെ സംരക്ഷിക്കും.
റിവേഴ്സ് ജനിറ്റിക്സിലൂടെയും വൈറസുകളെ അറ്റെന്വേറ്റ് ചെയ്യാം. ഓങ്കോളിറ്റിക് വൈറസുകളുടെ ഉത്പാദനത്തിൽ അറ്റെന്വേഷൻ ജനിറ്റിക്സ് ഉപയോഗിക്കുന്നു.
അറ്റെന്വേറ്റഡ് ബാക്ടീരിയ
വൈറസുകളിൽ ഉപയോഗിക്കുന്ന രീതിക്ക് സമാനമായി ബാക്ടീരിയകൾക്കും അറ്റെന്വേറ്റ് ചെയ്യാൻ സാധാരണഗതിയിൽ പാസേജ് ഉപയോഗിക്കുന്നു. റിവേഴ്സ് ജനിറ്റിക്സ് വഴിയുള്ള ജീൻ നോക്കൗട്ടും ഉപയോഗിക്കുന്നുണ്ട്.
അഡ്മിനിസ്ട്രേഷൻ
അറ്റെന്വേറ്റഡ് വാക്സിനുകൾ പലവിധത്തിൽ നൽകാം:
സുരക്ഷ
ലൈവ്-അറ്റൻ‌വേറ്റഡ് വാക്സിനുകൾ‌ ശക്തവും ഫലപ്രദവുമായ രോഗപ്രതിരോധ പ്രതികരണം ഉണ്ടാക്കുന്നു. തന്നിരിക്കുന്ന രോഗകാരികൾ അറ്റെന്വേറ്റഡ് ആയതിനാൽ, രോഗകാരികൾ അവയുടെ രോഗകാരി രൂപത്തിലേക്ക് മടങ്ങുകയും പിന്നീട് രോഗമുണ്ടാക്കുകയും ചെയ്യുന്നത് വളരെ അപൂർവമാണ്. ലോകാരോഗ്യസംഘടന ശുപാർശ ചെയ്യുന്ന അഞ്ച് ലൈവ് അറ്റൻ‌വേറ്റഡ് വാക്സിനുകളിൽ (ക്ഷയം, ഓറൽ പോളിയോ, മീസിൽസ്, റോട്ടവൈറസ്, മഞ്ഞ പനി) കടുത്ത പ്രതികൂല പ്രതികരണങ്ങൾ വളരെ അപൂർവമാണ്. എന്നിരുന്നാലും, മറ്റ് ഏതൊരു മരുന്നിനോ നടപടിക്രമത്തിനോ സമാനമായി, ഒരു വാക്സിനും 100% സുരക്ഷിതമോ ഫലപ്രദമോ ആകില്ല.
രോഗപ്രതിരോധ ശേഷി കുറവുള്ള വ്യക്തികൾക്ക് (ഉദാ. എച്ച്ഐവി-അണുബാധ, കീമോതെറാപ്പി) സാധാരണഗതിയിൽ ലൈവ്-അറ്റെന്വേറ്റഡ് കുത്തിവയ്പ്പുകൾ സ്വീകരിക്കരുത്, കാരണം അവർക്ക് മതിയായതും സുരക്ഷിതവുമായ രോഗപ്രതിരോധ ശേഷി ഉണ്ടാക്കാൻ കഴിയില്ല. രോഗപ്രതിരോധ ശേഷിയില്ലാത്ത വ്യക്തികളുടെ ഗാർഹിക കോൺടാക്റ്റുകൾക്ക് അണുബാധ പകരാനുള്ള സാധ്യത കൂടുതലല്ലാത്തതിനാൽ, ഓറൽ പോളിയോ വാക്സിൻ ഒഴികെ മറ്റ് വാക്സിനുകൾ സ്വീകരിക്കാൻ കഴിയും.
മുൻകരുതൽ എന്ന നിലയിൽ, ലൈവ്-അറ്റൻ‌വേറ്റഡ് വാക്സിനുകൾ ഗർഭിണികൾക്ക് സാധാരണയായി നൽകാറില്ല. അമ്മയ്ക്കും ഭ്രൂണത്തിനും ഇടയിൽ വൈറസ് പകരാനുള്ള സാധ്യതയാണ് ഇതിന് കാരണം. പ്രത്യേകിച്ചും, വേരിസെല്ല, മഞ്ഞ പനി വാക്സിനുകൾ ഭ്രൂണത്തിനും മുലകുടിക്കുന്ന കുഞ്ഞുങ്ങളിലും പ്രതികൂല ഫലങ്ങൾ ഉളവാക്കുന്നു.
ചില ലൈവ് അറ്റൻ‌വേറ്റഡ് വാക്സിനുകൾ‌ക്ക് അവരുടെ അഡ്മിനിസ്ട്രേഷൻ റൂട്ട് കാരണം സാധാരണവും നേരിയതുമായ പ്രതികൂല ഫലങ്ങൾ‌ ഉണ്ട്. ഉദാഹരണത്തിന്, ലൈവ് അറ്റൻ‌വേറ്റഡ് ഇൻ‌ഫ്ലുവൻ‌സ വാക്സിൻ‌ മൂക്കിലൂടെ നൽകുന്നതിനാൽ ഇത് മൂക്കിലെ കൺജഷനുമായി ബന്ധപ്പെട്ടിരിക്കുന്നു.
നിർജ്ജീവ വാക്‌സിനുകളുമായി താരതമ്യപ്പെടുത്തുമ്പോൾ, ലൈവ്-അറ്റൻ‌വേറ്റഡ് വാക്സിനുകൾ‌ ഇമ്യൂണൈസേഷൻ പിശകുകൾ‌ക്ക് സാധ്യത കൂടുതലാണ്. കാരണം അവ കോൾഡ് ചെയിനിൽ കർശനമായ സാഹചര്യങ്ങളിൽ‌ സൂക്ഷിക്കുകയും ശ്രദ്ധാപൂർ‌വ്വം തയ്യാറാക്കുകയും വേണം.
ചരിത്രം
പതിനെട്ടാം നൂറ്റാണ്ടിന്റെ അവസാനത്തിൽ എഡ്വേർഡ് ജെന്നർ വസൂരി വാക്സിൻ സൃഷ്ടിച്ചതോടെെയാണ് വാക്സിൻ്റെ ചരിത്രം ആരംഭിച്ചത്. അനിമൽ പോക്സ് വൈറസ് മനുഷ്യനിൽ കുത്തിവയ്ക്കുന്നത് മനുഷ്യചരിത്രത്തിലെ ഏറ്റവും വിനാശകരമായ രോഗങ്ങളിൽ ഒന്നായി കണക്കാക്കപ്പെടുന്ന വസൂരിയിൽ നിന്നും പ്രതിരോധശേഷി നൽകുമെന്ന് ജെന്നർ കണ്ടെത്തി. യഥാർത്ഥത്തിൽ ആ വസൂരി വാക്സിൻ ചിലപ്പോൾ അതിന്റെ ലൈവ് സ്വഭാവം കാരണം ഒരു അറ്റൻ‌വേറ്റഡ് വാക്സിനേഷനായി കണക്കാക്കപ്പെടുന്നുണ്ടെങ്കിലും, വസൂരിയിൽ നിന്ന് നേരിട്ട് ഉരുത്തിരിഞ്ഞതല്ല പകരം വസൂരിക്ക് സമാനമായതും എന്നാൽ മിതമായതുമായ കൗപോക്സ് രോഗത്തെ അടിസ്ഥാനമാക്കിയുള്ളതായിരുന്നു എന്നതിനാൽ ഇത് പൂർണ്ണമായും അറ്റൻ‌വേറ്റഡ് അല്ല. പത്തൊൻപതാം നൂറ്റാണ്ടിന്റെ അവസാനത്തിൽ ചിക്കൻ കോളറയുടെ സ്ട്രെയിൻ ഉണ്ടാക്കാൻ ലൂയി പാസ്ചറിന് കഴിഞ്ഞപ്പോൾ രോഗങ്ങൾ കൃത്രിമമായി അറ്റൻ‌വേറ്റ് ചെയ്യാം എന്ന കണ്ടെത്തലിലേക്ക് നയിച്ചു. ഒരു ആന്ത്രാക്സ് വാക്സിൻ വികസിപ്പിക്കുന്നതിനും ഒരു പൊതു പരീക്ഷണത്തിൽ അതിന്റെ ഫലപ്രാപ്തി കാണിക്കുന്നതിനും പാസ്ചർ ഈ അറിവ് പ്രയോഗിച്ചു. പിന്നീട് പാസ്റ്ററും എമിലി റൂക്സും ചേർന്ന് മുയലുകളിൽ വൈറസ് വളർത്തി നാഡീ കലകളെ ഉണക്കി ആദ്യത്തെ റാബിസ് വാക്സിൻ നിർമ്മിച്ചു.
കൃത്രിമ മാധ്യമങ്ങളിൽ നിരന്തരമായി വൈറസ് വളർത്തി അതിൽ നിന്നും ശേഷി കുറഞ്ഞ സ്ട്രെയിൻ വേർതിരിച്ചെടുക്കുന്ന രീതി 20 ആം നൂറ്റാണ്ടിന്റെ തുടക്കത്തിൽ ആൽബർട്ട് കാൽമെറ്റും കാമിൽ ഗുറിനും ചേർന്ന് ബിസിജി വാക്സിൻ എന്നറിയപ്പെടുന്ന ക്ഷയരോഗ വാക്സിൻ വികസിപ്പിച്ചെടുത്തതോടെയായിരുന്നു തുടക്കം. മഞ്ഞ പനിക്കുള്ള വാക്സിൻ വികസിപ്പിക്കുമ്പോൾ ഈ രീതി പിന്നീട് പല ടീമുകളും ഉപയോഗിച്ചു. ആദ്യം സെല്ലാർഡ്‌സും ലൈഗ്രെറ്റും, തുടർന്ന് തീലറും സ്മിത്തും. തീലറും സ്മിത്തും വികസിപ്പിച്ചെടുത്ത വാക്സിൻ വളരെ വിജയകരമാണെന്ന് തെളിയിക്കുകയും മറ്റ് പല വാക്സിനുകൾക്കും ശുപാർശിത രീതികളും നിയന്ത്രണങ്ങളും സ്ഥാപിക്കുകയും ചെയ്തു. ഇരുപതാം നൂറ്റാണ്ടിന്റെ മധ്യത്തിൽ സാബിൻ, ഹില്ലെമാൻ, എൻഡേഴ്സ് എന്നിവരുൾപ്പെടെ നിരവധി പ്രമുഖ വൈറോളജിസ്റ്റുകളുടെ പ്രവർത്തനങ്ങളും പോളിയോ, മീസിൽസ്, മം‌പ്സ്, റുബെല്ല എന്നിവയ്‌ക്കെതിരായ വിജയകരമായ നിരവധി വാക്സിനുകളും അവതരിപ്പിച്ചു.
പുറം കണ്ണികൾ
വർഗ്ഗം:വാക്‌സിനേഷൻ
നാഷണൽ മ്യൂസിയം ഓഫ് വിമൻ ഇൻ ദ ആർസ്
നാഷണൽ മ്യൂസിയം ഓഫ് വിമൻ ഇൻ ദ ആർട്സ് (NMWA), വാഷിങ്ടൺ ഡി.സി. യിൽ സ്ഥിതിചെയ്യുന്നതും, ദൃശ്യ, രചന, സാഹിത്യ കലകളിൽ സ്ത്രീകളുടെ നേട്ടങ്ങൾ പ്രകീർത്തിക്കുവാനായി പൂർണ്ണമായും സമർപ്പിക്കപ്പെട്ട ലോകത്തിലെ ഒരേയൊരു പ്രധാന മ്യൂസിയവുമാണ്. 1981 ൽ വാലസ്, വിൽഹെൽമിന ദമ്പതിമാർ ചേർന്ന് NMWA സംയോജിപ്പിച്ചു. 1987 ൽ അതിന്റെ വാതായനങ്ങൾ ആദ്യമായി തുറന്നതുമുതൽ ഏകദേശം 4,500-ലധികം പെയിന്റിംഗുകൾ, ശിൽപങ്ങൾ, കരകൗശല വസ്തുക്കൾ, അലങ്കാര കലാ ഉൽപ്പന്നങ്ങൾ എന്നിവ ഉൾപ്പെടുന്ന ശേഖരങ്ങൾ ഈ മ്യൂസിയം ഏറ്റെടുത്തു. എടുത്തു പറയാവുന്നവയിൽ മേരി കസ്സാറ്റ്, ഫ്രിഡ കഹ്ലോ, എലിസബത്ത് ലൂയിസ് വിഗീ-ലെ ബ്രൺ എന്നിവരുടെ രചനകൾ ശേഖരത്തിലുണ്ട്. യു.എസ് ദേശീയ രജിസ്റ്ററിൽ ചരിത്രപരമായ സ്ഥലങ്ങളിലൊന്നായി രേഖപ്പെടുത്തിയിരിക്കുന്ന ഓൾഡ് മസോണിക് ടെമ്പിൾ ഈ മ്യൂസിയത്തിൽ ഉൾപ്പെടുന്നു.
അവലംബം
വർഗ്ഗം:അമേരിക്കൻ ഐക്യനാടുകളിലെ കലകൾ
ഹർജിന്ദർ സിംഗ് ജിണ്ട
സിഖ് സംഘടനയായ ഖാലിസ്ഥാൻ കമാണ്ടോ ഫോഴ്‌സിലെ അംഗമായിരുന്ന ആളും ഓപറേഷൻ ബ്ലൂ സ്റ്റാറിന്റെ കാലത്ത് ഇന്ത്യൻ സൈന്യത്തിന്റെ തലവനായിരുന്ന അരുൻ വൈദ്യയെ കൊലപ്പെടുത്തിയ രണ്ടുപേരിൽ ഒരാളുമാണ് ഹർജിന്ദർ സിംഗ് ജിണ്ട (Harjinder Singh Jinda) അർജൻ ദാസ്സ്, ലളിത് മാക്കൻ, അരുൺ വൈദ്യ എന്നിവരുടെ കൊലപാതകങ്ങളിൽ ജിണ്ടയ്ക്ക് പങ്ക് ഉണ്ടായിരുന്നു. ഖാലിസ്ഥാൻ കമാണ്ഡോ ഫോഴ്‌സിന്റെ മറ്റു അംഗങ്ങളോടൊപ്പം ഇന്ത്യൻ ചരിത്രത്തിലെ ഏറ്റവും വലിയ ബാങ്ക് കൊള്ള നടത്തിയതിലും ഇയാൾ അംഗമായിരുന്നു. പഞ്ചാബ് നാഷണൽ ബാങ്കിന്റെ ലുധിയാനയിലെ മില്ലർ ഗുംജ് ശാഖയിൽ നിന്നും 570 ലക്ഷം രൂപയാണ് ഖാലിസ്ഥാൻ വാദത്തിന് സാമ്പത്തികപിന്തുണ നൽകാനായി ഇവർ കൊള്ളയടിച്ചത്.
പുറത്തേക്കുള്ള കണ്ണികൾ
വർഗ്ഗം:1961-ൽ ജനിച്ചവർ വർഗ്ഗം:1992-ൽ മരിച്ചവർ വർഗ്ഗം:ഖലിസ്ഥാൻ പ്രസ്ഥാനം വർഗ്ഗം:ഖലിസ്ഥാൻ നേതാക്കൾ വർഗ്ഗം:ഇന്ത്യൻ സിഖുകാർ വർഗ്ഗം:സിഖ് തീവ്രവാദം വർഗ്ഗം:പഞ്ചാബിൽ നിന്നുള്ള വ്യക്തികൾ വർഗ്ഗം:അമൃത്‌സറിൽ നിന്നുള്ളവർ വർഗ്ഗം:ഇന്ത്യയിൽ വധശിക്ഷയ്ക്ക് വിധേയരാക്കിയവർ വർഗ്ഗം:കൊലപാതകക്കുറ്റത്തിന് ശിക്ഷിക്കപ്പെട്ട ഇന്ത്യക്കാർ വർഗ്ഗം:ഇന്ത്യയിൽ കൊലപാതകക്കുറ്റത്തിന് ശിക്ഷിക്കപ്പെട്ടവർ വർഗ്ഗം:20-ആം നൂറ്റാണ്ടിലെ വധശിക്ഷകൾ
ഗൃഹലക്ഷ്മി
വനിതകൾക്കായുള്ള മലയാളത്തിലെ ഒരു ആനുകാലികപ്രസിദ്ധീകരണമാണ് ഗൃഹലക്ഷ്മി. 1979 ലാണ് ഈ ദ്വൈവാരിക പ്രസിദ്ധീകരണമാരംഭിച്ചത്. മാതൃഭൂമി പബ്ലിക്കേഷൻസ് പ്രസിദ്ധീകരിക്കുന്ന ഈ ദ്വൈവാരിക കോഴിക്കോട്ട് നിന്ന് പുറത്തിറങ്ങുന്നു.
ചരിത്രം
വനിതകൾക്കു വേണ്ടിയുള്ള ഒരു മാസിക എന്ന നിലയിൽ 1979-ലാണ് ഗൃഹലക്ഷ്മിയുടെ പ്രസിദ്ധീകരണം ആരംഭിക്കുന്നത്. 2013 മുതൽ ഇതൊരു ദ്വൈവാരികയായി പുറത്തിറങ്ങാൻ തുടങ്ങി.
വനിതകളുടെ ഹാഫ് മാരത്തോൺ
2016 ജനുവരി 30-ന് ഗൃഹലക്ഷ്മിയുടെ നേതൃത്വത്തിൽ വനിതകൾക്കുവേണ്ടി ഒരു ഹാഫ് മാരത്തോൺ അർദ്ധരാത്രിയിൽ സംഘടിപ്പിക്കുകയുണ്ടായി. ഇന്ത്യയിലാദ്യമായാണ് ഇത്തരമൊരു പരിപാടി നടക്കുന്നത്. മലയാളചലച്ചിത്രതാരം മമ്ത മോഹൻദാസ്, ഒളിമ്പ്യൻ അഞ്ജു ബോബി ജോർജ്ജ്, സാമൂഹ്യ പ്രവർത്തക സുനിത കൃഷ്ണൻ എന്നിവർ ഈ പരിപാടിയുടെ ബ്രാൻഡ് അംബാസഡർമാരായിരുന്നു.
പുറം കണ്ണികൾ
വർഗ്ഗം:ദ്വൈവാരികകൾ
ഇറാം കൂട്ടക്കൊല
ഇന്ത്യയിലെ ബ്രിട്ടീഷ് ഭരണത്തിനെതിരെ 1942 സെപ്റ്റംബർ 28-ന് ഒഡീഷയിലെ ഇറാം ഗ്രാമത്തിൽ ഒത്തുചേർന്ന ജനങ്ങൾക്കു നേരെ ബ്രിട്ടീഷ് പോലീസുകാർ നടത്തിയ വെടിവയ്പ്പും അതേത്തുടർന്നുണ്ടായ മരണങ്ങളുമാണ് ഇറാം കൂട്ടക്കൊല അഥവാ രക്ത തീർത്ഥ ഇറാം എന്നറിയപ്പെടുന്നത്. വെടിവയ്പ്പിനെത്തുടർന്ന് 29 പേർ കൊല്ലപ്പെടുകയും അറുപതോളം പേർക്കു പരിക്കേൽക്കുകയും ചെയ്തു. ഇന്ത്യൻ സ്വാതന്ത്ര്യ സമര ചരിത്രത്തിലെ ഒരു പ്രധാന അധ്യായമായി കണക്കാക്കുന്ന ഈ സംഭവത്തെ ഇന്ത്യയുടെ രണ്ടാം ജാലിയൻ വാലാബാഗ് എന്നും വിശേഷിപ്പിക്കാറുണ്ട്.
ഭൂമിശാസ്ത്രം
ഒഡീഷയിലെ ഭദ്ര[https://www.statuspictures.com/ ക് ജില്ലയിലാണ് ഇറാം ഗ്രാമം സ്ഥിതിചെയ്യുന്നത്. വാസുദേവ്പൂർ ഗ്രാമത്തിൽ നിന്ന് 8 കിലോമീറ്റർ അകലെയാണ് ഈ ഗ്രാമം.]
ഇന്ത്യൻ സ്വാതന്ത്ര്യ സമരത്തിലെ പ്രാധാന്യം
ഗാമോയ്, കൻസബൻസ് എന്നീ നദികളാലും ബംഗാൾ ഉൾക്കടലിനാലും ചുറ്റപ്പെട്ട് കിടക്കുന്നതും ഘോരവനങ്ങൾ നിറഞ്ഞതുമായ ഇറം ഗ്രാമത്തിലേക്ക് എത്തിച്ചേരുക എന്നത് പ്രയാസമേറിയ കാര്യമാണ്. 1920-ൽ ഇന്ത്യൻ സ്വാതന്ത്ര്യ സമരം ശക്തമായിരുന്ന കാലം മുതൽ തന്നെ ഈ ഗ്രാമത്തിൽ വച്ച് ഇന്ത്യൻ നാഷണൽ കോൺഗ്രസിന്റെ രഹസ്യ സമ്മേളനങ്ങൾ നടന്നിരുന്നു. ഗോപബന്ധു ദാസ്, ഹരേകൃഷ്ണ മഹാതബ് എന്നിങ്ങനെയുള്ള കോൺഗ്രസ് നേതാക്കൾ ജനങ്ങളുമായി ആശയവിനിമയം നടത്തിയിരുന്നതും ഇവിടെ വച്ചാണ്. മഹാത്മാ ഗാന്ധിയുടെ നിസ്സഹകരണ സമരം, ക്വിറ്റ് ഇന്ത്യാ സമരം എന്നിവയുടെ പ്രചരണത്തിനായി ഇറം ഗ്രാമത്തെ അവർ ഉപയോഗിച്ചു. ഗ്രാമവാസികൾക്കിടയിൽ ഗാന്ധിയൻ ആശയങ്ങൾ പകർന്നു നൽകുന്നതിലും ഈ ഗ്രാമം ഒരു നിർണ്ണായക പങ്കുവഹിച്ചിട്ടുണ്ട്.
1942-ലെ കൂട്ടക്കൊല
ഇന്ത്യയിലെ ബ്രിട്ടീഷ് ഭരണം അവസാനിപ്പിക്കുക എന്ന ലക്ഷ്യത്തോടെ 1942 സെപ്റ്റംബർ 28-ന് ഇറാം ഗ്രാമത്തിൽ വച്ച് ഒരു പൊതുജനസമ്മേളനം നടന്നു. കമലാ പ്രസാദ്കറുടെ നേതൃത്വത്തിൽ നടന്ന ഈ സമ്മേളനത്തിൽ ഏതാണ്ട് 5000 പേർ പങ്കെടുത്തിരുന്നതായി പറയപ്പെടുന്നു. ഏതുവിധേനയും സമ്മേളനം പിരിച്ചുവിടുക എന്ന ലക്ഷ്യത്തോടെ ഡി.എസ്.പി. കു‍ഞ്ചബിഹാരി മൊഹന്തിയുടെ നേതൃത്തിലുള്ള ഒരു പോലീസ് സേന ബാസുദേവ്പൂർ പോലീസ് സ്റ്റേഷനിൽ നിന്നും ഇറം ഗ്രാമത്തിലേക്കു പുറപ്പെട്ടു. സമാധാനപരമായി നടന്ന സമ്മേളനത്തിനു നേരെ പോലീസുകാർ വെടിയുതിർത്തു. വൈകിട്ട് 6:30-ന് തുടങ്ങിയ വെടിവയ്പ്പ് ഏതാനും മിനിറ്റുകൾ നീണ്ടുനിന്നു. ജനങ്ങൾക്കു നേരെ 304 വെടിയുണ്ടകൾ പ്രയോഗിക്കപ്പെട്ടുവെന്ന് കണക്കാക്കുന്നു. മൂന്ന് വശവും അടഞ്ഞുകിടന്നിരുന്നതിനാൽ പലർക്കും സമ്മേളന മൈതാനിയിൽ നിന്ന് രക്ഷപ്പെടാൻ കഴിഞ്ഞില്ല. ജാലിയൻ വാലാബാഗ് കൂട്ടക്കൊലയ്ക്കു സമാനമായി നടന്ന ഈ വെടിവയ്പ്പിൽ 29 പേർ കൊല്ലപ്പെടുകയും 56 പേർക്ക് പരിക്കേൽക്കുകയും ചെയ്തു. ഒഡീഷയിലെ ഒരേയൊരു വനിതാ രക്തസാക്ഷി എന്നറിയപ്പെടുന്ന പാരി ബേവയും കൊല്ലപ്പെട്ടവരിൽ ഉൾപ്പെടുന്നു. കൂട്ടക്കൊലയെത്തുടർന്ന് 'രക്ത തീർത്ഥ' എന്ന പേരിലാണ് ഇറാം ഗ്രാമം അറിയപ്പെടുന്നത്.
അവലംബം
വർഗ്ഗം:ഒഡീഷയുടെ ചരിത്രം വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:ഇന്ത്യയിലെ കൂട്ടക്കൊലകൾ വർഗ്ഗം:ബ്രിട്ടീഷ് ഇന്ത്യ
പി. മാധവൻ
1960കളിലും 1970കളിലും തമിഴ് സിനിമാരംഗത്ത് സജീവമായിരുന്ന ഒരു ഇന്ത്യൻ ചലച്ചിത്ര സംവിധായകനും നിർമ്മാതാവുമായിരുന്നു പാലകൃഷ്ണൻ (ബാലകൃഷ്ണൻ) മാധവൻ (1 ജനുവരി 1928 - ഡിസംബർ 16, 2003) എന്ന '''പി. മാധവൻ'''. അരുൺ പ്രസാദ് മൂവീസ് ബാനറിൽ അദ്ദേഹം 49 ചിത്രങ്ങൾ സംവിധാനം ചെയ്യുകയും 39 ചിത്രങ്ങൾ നിർമ്മിക്കുകയും ചെയ്തു.
ചലച്ചിത്ര രംഗത്ത്
സംവിധായകൻ ടി.ആർ. രഘുനാഥിന്റെ സഹായിയാണ് മാധവൻ തന്റെ സിനിമാ ജീവിതം ആരംഭിച്ചത്. സംവിധായകനാകുന്നതിന് മുമ്പ് സി വി ശ്രീധറിന്റെയൊപ്പവും സഹ സംവിധായകനായി പ്രവർത്തിച്ചു. ദേവതേയ്, വിയറ്റ്നാം വീട്, തങ്ക പതക്കം, കണ്ണെ പാപ്പ, കുഴന്തൈക്കാഗ എന്നിവയാണ് അദ്ദേഹത്തിന്റെ ശ്രദ്ധേയമായ ചിത്രങ്ങൾ. എം‌ജി‌ആർ ഫിലിം സിറ്റി, സ്റ്റേറ്റ് ഫിലിം ഡെവലപ്‌മെന്റ് കോർപ്പറേഷൻ എന്നിവയുടെ ആദ്യ ചെയർമാനും മാനേജിംഗ് ഡയറക്ടറുമായിരുന്ന അദ്ദേഹം ദേശീയ ചലച്ചിത്ര പുരസ്കാര ചെയർമാനായും പ്രവർത്തിച്ചിട്ടുണ്ട്.
മരണം
2003 ഡിസംബർ 16-ന് തന്റെ 75-ആം വയസ്സിൽ ചെന്നൈയിൽ വച്ച് അദ്ദേഹം അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:1928-ൽ ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:ജനുവരി 1-ന് ജനിച്ചവർ വർഗ്ഗം:ഡിസംബർ 16-ന് മരിച്ചവർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:തമിഴ് ചലച്ചിത്ര നിർമ്മാതാക്കൾ വർഗ്ഗം:തമിഴ്‌ ചലച്ചിത്രസം‌വിധായകർ
മന്ത്
വർഗീകരണം
നിമാടോട് (Nematode ): ഫൈലം(Phylum ),
ഫൈലരിടെ (Filarioidea ): സൂപ്പർ കുടുംബം (Super family ),
അക്കാന്തോകെഇലോനമാന്റിനായ് (Acanthocheilonemantinae ) : ഉപ കുടുംബം (Sub family ). വൂച്ചരേറിയ (Wucheraria),  ബ്രുഗിയ  (Brugia ) : ജനുസ്സുകൾ (Genus )
ആകെ ഒൻപത് ഇനം (species ) വിരകൾ, മനുഷ്യരിൽവിവിധ തരം മന്ത് ഉണ്ടാക്കുന്നു. ചില ഇനം കൊതുകുകളും, ഈച്ചകളും, സൈക്ലോപ്സും(Cyclops) ആണ് ഇവ സംക്രമിപ്പിക്കുന്നത്.
ലിംഫാടിക് ഫൈലരിയസിസ് ഉണ്ടാക്കുന്ന വിരകൾ
3 ഇനം മന്ത് വിരകളാണ് ലിംഫാടിക് ഫൈലരിയസിസ് ഉണ്ടാക്കുന്നത്. അവ പരത്തുന്ന കൊതുകിന്റെ ജെനുസ്സും വെവ്വേറെയാണ്. ഇവ മൂന്നും മനുഷ്യന്റെ ലസിക വ്യവസ്ഥയെ( Lymphatic system ) ബാധിച്ച്, കൈ കാലുകൾ, ലിംഗ അവയവങ്ങൾ എന്നിവയ്ക്ക് വീക്കമുണ്ടായി മന്ത്  (Elephentiasis), ഹൈഡ്രോസീൽ( Hydrocele : വൃഷ്ണവീക്കം), കൈലൂരിയ (Chyluria  : മൂത്രം വെളുത്തു കാണുക )   തുടങ്ങിയ ദുരിത പൂർണമായ  രോഗാവസ്ഥ ഉണ്ടാക്കുന്നു. ഈ രോഗാവസ്ഥകളെ ലിംഫാടിക് ഫൈലരിയസിസ് (Lymphatic filariasis ) എന്ന് അറിയപ്പെഫ്ടുന്നു.
ലസിക മന്ത് വിരകളുടെ ജീവചക്രം
ലിംഫാറ്റിക് ഫൈലെരിയസിസ് ഉണ്ടാക്കുന്ന ബാങ്ക്രോഫ്ടി, മലയി, ടിമോരി എന്നീ മന്ത് വിരകളുടെ ജീവചക്രം വളരെ സങ്കീർണ്ണമാണ്. ഗുഹ്യ ഭാഗങ്ങൾ, കക്ഷം, ചുരുക്കം ചിലപ്പോൾ സ്തനങ്ങൾ എന്നിവിടങ്ങളിലെ ലിംഫ് കുഴലുകളിൽ മന്ത് വിരകൾ പതിനഞ്ചു വർഷം വരെ ജീവിക്കുന്നു. ആൺ വിരകൾക്ക് നാല് സെന്റി മീറ്ററും പെൺ വിരകൾക്ക് പത്തു സെന്റി  മീറ്റർ വരെ നീളവും  ഉണ്ടാവും. ഇവ പ്രത്യുല്പാദനം നടത്തുമ്പോൾ, പെൺ വിരകൾ പ്രതിദിനം 50 ,000‌ മൈക്രോഫൈലെറിയ (Microfilaria) എന്നറിയപ്പെടുന്ന കുഞ്ഞു വിരകളെ ഉത്പാദിപ്പിക്കുന്നു. ഇവയുടെ ജീവ ദൈർഘ്യം ഒരു വർഷം വരെ ആയിരിക്കാം. രക്തത്തിൽ കുഞ്ഞു വിരകൾ ഉള്ള ഒരാളെ കൊതുക് കടിക്കുമ്പോൾ, കുഞ്ഞു വിരകൾ കൊതുകിലേക്ക് കടന്ന്, ഏഴു മുതൽ ഇരുപത്തിഒന്നു ദിവസം കൊണ്ട് പൂർണ വളർച്ച എത്തിയ ഇന്ഫെകടിവ് ലാർവ (Infective larva ) ആയിത്തീരുന്നു. ഇവ ഉള്ള കൊതുക് കടിക്കുന്നതിലൂടെ മറ്റുള്ളവർക്കും മന്ത് ബാധ ഉണ്ടാകുന്നു. രക്തത്തിലൂടെ ലസിക കുഴലുകളിൽ എത്തുന്ന ഇന്ഫെകടിവ് ലാർവ, പല പ്രാവശ്യം പടം പൊഴിച്ചു (moulting ) , ഒരു വർഷം കൊണ്ട് പൂർണ വളർച്ച പ്രാപിച്ചു മൈക്രോഫൈലെറിയ കുഞ്ഞുങ്ങളെ പ്രസവിക്കുന്നു. മലമ്പനി,ജപ്പാൻ ജ്വരം തുടങ്ങിയവയുടെ രോഗാണുക്കൾ ഉള്ള കൊതുക് ഒറ്റത്തവണ കുത്തിയാൽത്തന്നെ രോഗ ബാധ ഉണ്ടാകാം. പക്ഷേ, മന്ത് ബാധ ഉണ്ടാകണമെങ്കിൽ ഇന്ഫെകടിവ് ലാർവ ഉള്ള കൊതുകുകൾ, കുറഞ്ഞത്‌ 200 പ്രാവശ്യം എങ്കിലും പലപ്പോഴായി ഒരാളെത്തന്നെ  കുത്തിയിരിക്കണം.
ലസിക മന്തിന്റെ പ്രത്യേതകൾ
ലഘുചിത്രം|മന്ത് ബാധിച്ചയാൾ (20-ആം നൂറ്റാണ്ടിലെ ചിത്രം) ഏതു പ്രായത്തിലുള്ളവരെയും മന്ത് ബാധിക്കാം. ശൈശവ കാലത്താണ് കൂടുതൽ പേർക്കും രോഗബാധ ഉണ്ടാകുന്നത്. പക്ഷേ അനേക വർഷങ്ങൾക്കു ശേഷമാവും രോഗ ലക്ഷണങ്ങൾ പ്രകടമാവുക. മന്ത് ബാധിത     പ്രദേശത്ത്‌  (Filaria  endemic  areas ) സ്ഥിരം താമസ്സിക്കുന്നവരെ മാത്രമേ മന്ത് ബാധിയ്ക്കു. ആറ് മാസം പ്രായമുള്ള ശിശുക്കളിൽ വരെ മന്ത് ബാധ കണ്ടെത്തിയിട്ടൊണ്ട്. ഇരുപതു മുതൽ മുപ്പതു വയസ്സ് പ്രായക്കാരിലാണ് മൈക്രോഫിലറിയ ബാധ കൂടുതലായി കാണപ്പെടുന്നത്. മന്ത് രോഗ വിരകൾ ശരീരത്തിൽ ഉള്ളവവർക്കെല്ലാം മന്തിന്റെ രോഗലക്ഷണങ്ങൾ  ബാഹ്യമായി കാണണമെന്നില്ല. അതുപോലെ, മന്ത് വിരകൾ ഉള്ള എല്ലാവരുടെയും രക്തത്തിൽ   മൈക്രോഫൈലെറിയ ഉണ്ടാകണമെന്നും ഇല്ല. മൈക്രോഫിലറിയ സാന്നിദ്ധ്യം കൂടുതലായി കണ്ടിട്ടുള്ളത് പുരുഷന്മാരിലാണ്.
രോഗ ലക്ഷണങ്ങൾ
മന്ത് വിരകൾ ശരീരത്തിലെ ലിംഫ് കുഴലുകളിൽ കൂട് കൂട്ടി (nests  ) വാസം ഉറപ്പിക്കുന്നു. ലിംഫ് കുഴലുകൾക്ക്‌   തടസ്സവും വീക്കവും ഉണ്ടാകുന്നു. കൈ കാലുകളുടെ  വീക്കം അഥവാ ലിമ്ഫോടീമ (Lymphodema ), വൃഷണവീക്കം (Hydrocele) എന്നിവ ബാഹ്യ ലക്ഷണങ്ങളാണ്. രോഗിക്ക് പലപ്പോഴും മന്തുപനിയും ഉണ്ടാകുന്നു.. കുളിര്, വിറയൽ, ശക്തമായ പനി, തല വേദന,  നീരുള്ളിടത്തു  ചുവന്ന തടിപ്പ് -വേദന എന്നിവയും കാണപ്പെടും. വീക്കം ബാധിച്ച അവയവത്തിലെ  ചർമത്തിൽ ഉണ്ടാകുന്ന ചെറിയ പോറലുകൾ, മുറിവുകൾ, പൊള്ളൽ, വളംകടി, പൂപ്പൽ ,വിണ്ടുകീറൽ എന്നിവയിലൂടെ അകത്തു കടക്കുന്ന ബാക്ടീരിയ രോഗാണു, ശരീരത്തില് വ്യാപിക്കു മ്പോഴാണ്‌  , ഇടവിട്ട്‌  മന്ത് പനി (Filarial  fever ) ഉണ്ടാകുന്നത്. അതോടൊപ്പം തൊലിപ്പുറത്ത് കുരുക്കളും പഴുപ്പും ഉണ്ടാകുന്നു. രോഗത്തിന്റെ തുടക്കത്തിൽ കൈ കാലുകളിൽ ഉണ്ടാകുന്ന നീര് ഏതാനും ദിവസം കൊണ്ട് കുറയുമെങ്കിലും പിന്നീടുണ്ടാകുന്ന മന്ത് പനിയുടെ ഫലമായി നീര് കൂടുകയും, പിന്നീട് അത് സ്ഥിരമായി നില നിൽക്കുകയും ചെയ്യുന്നു.
ആന മന്ത്
ഇന്ത്യയിൽ പൊതുവേ കാണപ്പെടുന്ന മന്തിനു കാരണമാക്കുന്ന വിര, വൂചെരരിയ ബാങ്ക്രോഫ്ടി ആണ്. ഇത് സംക്രമിപ്പിക്കുന്ന കൊതുക്, അഴുക്കു വെള്ളത്തിലും, ഓടകളിലും മാത്രം മുട്ട ഇട്ടു പെറ്റുപെരുകുന്ന ക്യുലെക്സ് ജനുസ്സിൽപ്പെട്ട ക്യുലെക്സ് കുന്കിഫാഷ്യട്ടസ് (Culex qunquifasciatus ) ഇനമാണ്. ഈ ബാങ്ക്രോഫ്ടി വിര മൂലമുണ്ടാകുന്ന മന്ത് കൈകാലുകളെയും ജനനേന്ത്രിയങ്ങളെയും ബാധിച്ചു ആനക്കാൽ രൂപം പ്രാപിക്കുന്നു. ഇത്തരത്തിലുള്ള മന്തിനെ ആന മന്ത് എന്ന് നാട്ടുകാർ വിളിക്കുന്നു.
ഉണ്ണി മന്ത്
കേരളത്തിൽ, കായങ്കുളം മുതൽ ചാവക്കാട് വരെ ഉള്ള തീര പ്രദേശങ്ങളിൽ മാത്രം, വൂചെരരിയ ബാങ്ക്രോഫ്ടി മന്തിനു ഒപ്പം [ബ്രൂഗിയ മലയി(Brugia  malayi)  വിര മൂലമുള്ള മന്തും കണ്ടു വരുന്നു. പിസ്ടിയ,(Pistia stratiotes ), കുള വാഴ (Eichornia crassipes) ആഫ്രിക്കൻ പായൽ (Salvinia auriculata ) എന്നീ ജല സസ്യങ്ങളുടെ ഇലയുടെ അടിയിൽ മാത്രം  മുട്ട ഇട്ട്, കൂത്താടിയും സമാധിയും, ആ ചെടികളുടെ വായു നിറഞ്ഞ വേരുകളിൽ മാത്രം കുത്തിക്കിടന്നു വായു ശ്വസിച്ചു  ജീവചക്രം പൂർത്തിയാക്കുന്ന കൊതുകുകളാണ്. മാൻസോണിഒയിട്സ്(Mansonioides ). ഈ ജനുസ്സിൽപ്പെട്ട മാൻസോണിഒയിട്സ്  അനുലിഫെറ (Mansonioides  annulifera), മാൻസോണിഒയിട്സ് യുണിഫോർമിസ് (Mansonioides  uniformis)  എന്നീ രണ്ടിനം കൊതുകുകളാണ്  ബ്രുഗിയ മലയി  ഇനം മന്ത് വിര സംക്രമിപ്പിക്കുന്നത്. , ബ്രുഗിയ മലയി മന്ത് കൈകാലുകളെ മാത്രം ബാധിക്കുകയും, ഉരുണ്ടു വീർത്ത ചെറിയ മുഴകൾ,  കാലിലെ വലിയ നീരിനു മുകളിൽ  കാണുകയും ചെയ്യുന്നതിനാൽ,ഉണ്ണി മന്ത് എന്നാണു പ്രാദേശികമായി  അറിയപ്പെടുന്നത്.
മന്ത് രോഗിയുടെ ദുരിതങ്ങൾ
മന്ത് രോഗ വിരകൾ ബാധിച്ച എല്ലാവരും മന്ത് രോഗത്തിന്റെ ബാഹ്യ ലക്ഷണങ്ങൾ പ്രകടമാക്കണമെന്നില്ല. പക്ഷേ എല്ലാവർക്കും തന്നെ ലസിക വ്യവസ്ഥയിൽ തകരാർ ഉണ്ടാകുന്നു. 40 % പേർക്ക്   കിഡ്‌നീ  രോഗത്താൽ വെള്ള മൂത്രം പോക്കും, മൂത്രത്തിൽ രക്താംശവും  കാണപ്പെടും. വർദ്ധിച്ച വീക്കം മൂലം കൈകാലുകളെയും മറ്റും വികൃതമാക്കുന്ന എലിഫന്റയാസിസ് എന്ന അവസ്ഥ രോഗിയുടെ ദൈനം ദിന  പ്രവൃത്തികൾക്ക്‌ തടസ്സം ഉണ്ടാക്കുന്നു. ഗുഹ്യ ഭാഗങ്ങൾക്കുണ്ടാകുന്ന വൈകല്യം, ലൈംഗിക പ്രശ്നങ്ങൾക്കും, ലജ്ജ, ഭയം, ഒറ്റപ്പെടൽ ,അസ്പ്രുഷ്ടത എന്നിവക്കും കാരണമാകുന്നു. കൂടെകൂടെ ഉണ്ടാകുന്ന മന്ത് കഠിന  വേദന പനി, വൃണങ്ങൾ എന്നിവ മൂലം പതിവായി വൈദ്യ സഹായവും, പരാശ്രയവും  വേണ്ടി വരുന്നു. ലസിക കുഴലുകളിൽ ഉണ്ടായ മാറ്റം, മരുന്നുകൾ കൊണ്ട് മാറ്റാൻ പറ്റില്ല. അതുകൊണ്ട്, ഒരിക്കൽ മന്ത് പ്രത്യക്ഷപ്പെട്ടാൽ പിന്നെ ചികിത്സ സങ്കീർണ്ണമാണ്.